Jom Buat Telur Dadar Gebu Gebas Untuk Anak! Senang Saja, Cuma Perlu 3 Bahan!

Nak sediakan sesuatu yang mudah tetapi berkhasiat untuk si manja? Tak perlu fikir panjang-panjang, sediakan sahaja
omelet
 untuk anak. Dalam artikel kali ini, kami akan kongsikan satu resipi telur dadar tebal dan gebu, pasti tidak akan mengecewakan anda!

Adunan ini akan membentuk telur yang kembang dan sangat lembut. Tak percaya? Jom cuba!

Untuk mendapatkan lebih banyak info berkenaan Pemakanan Sihat, anda boleh klik
di sini
.

Resipi telur dadar tebal

Mengapa anda perlu cuba resipi ini?

Telur merupakan antara makanan yang menjadi
kegemaran ramai
. Jika anda ingin memasaknya sekarang, besar kemungkinan 90% bahannya sudah ada dalam peti ais anda!

Selain itu, resipi ini juga:

Cepat
 – Ia hanya mengambil masa selama 4-5 minit untuk dimasak.

Mudah
 – Anda hanya perlukan 3-4 bahan sahaja untuk memasak telur yang gebu. Telur, mentega, garam dan opsyenal – keju!

Guna kuali sahaja
 – Tidak perlu guna alatan dapur yang istimewa untuk memasak telur. Cukuplah sebatang garpu, mangkuk, kuali
nonstick
 dan juga spatula plastik yang fleksibel.

Kegemaran anak-anak!
 – Anak pasti suka makan telur, lebih-lebih lagi jika ia mengandungi keju.

Telur dadar merupakan masakan mudah yang boleh ibu bapa siapkan dalam masa beberapa minit.

Hidangan ini juga
mengandungi pelbagai nutrisi
, bergantung kepada bahan apa yang anda tambahkan ke dalam telur tersebut.

Sebagai contoh, jika anda tambah sayur-sayuran, telur tersebut akan mengandungi lebih banyak serat.

Sama jugalah jika anda
menambah keju
. Kandungan lemak dalam hidangan tersebut akan bertambah banyak. Namun, rasanya juga akan menjadi bertambah lazat dan berkrim!

Anda boleh goreng telur menggunakan minyak atau mentega. Walaupun mempunyai rasa yang lebih sedap, mentega mengandungi lebih banyak lemak tepu berbanding minyak.

Jika anda risau mengenai
kandungan kalori
 telur, anda boleh goreng menggunakan
minyak zaitun
 atau bunga matahari.

Baca juga:

Selalu Rebus Telur Tapi Tak Cantik Kejadiannya? Ini 2 Cara Merebus Confirm Menjadi!

Nak Tambah Otot, Patut Makan Telur Mentah Atau Telur Rebus? Mana Lebih Berkhasiat?

Ada Sebab Daging Ayam Kampung Itu Lebih Sedap & Sihat! Telurnya Juga Bagus?

Cara buat telur dadar lembut,
fluffy
 macam awan!

Jika anda inginkan telur yang lembut dan tebal tetapi masih gebu, anda perlukan tangan yang kuat untuk mengacau telur!

Resipi ini merupakan
gabungan telur
 dan juga
souffle
 (satu hidangan yang diperbuat daripada gabungan telur putih), sejenis hidangan Perancis yang terkenal dengan kegebuannya.

Cara menyediakannya juga mudah, tak sampai 15 minit!

Bahan-bahan:

2-3 biji telur

Secubit garam

½ sudu teh mentega tanpa garam (
unsalted butter
)

Opsyenal:

¼ cawan keju mozzarella

Bayam segar, dipotong kasar

Cendawan yang telah digoreng kilas

Bawang atau lada benggala yang telah digoreng kilas

Langkah 1: Asingkan telur

Pertama sekali, pecahkan telur dan asingkan telur kuning dan putih ke dalam dua mangkuk yang berbeza.

Kacau telur kuning dan perasakan dengan garam. Ketepikan.

Langkah 2: Kacau telur putih sekuat hati

Inilah masanya untuk anda mengacau telur putih sekuat hati. Kacau sehingga ia membentuk satu ‘puncak’ yang tidak mudah jatuh seperti dalam gambar (
stiff peaks
).

Kemudian, tambah kuning telur perlahan-lahan ke dalam telur putih. Gaul perlahan-lahan sehingga ia sebati.

Langkah 3: Pilih cara memasak telur dadar

Cara memasak terpulang kepada anda. Anda boleh goreng telur di dalam kuali
nonstick
.

Tutup kuali dan masak selama 5 minit atau sehingga bahagian atas masak sepenuhnya. Anda juga boleh tambahkan parutan keju. Barulah sedap!

Anda boleh lipat dua atau terbalikkan telur tersebut semasa masak. Namun, jika anda sukakan atasnya berwarna putih dan sedikit lembut, anda boleh biarkannya begitu sahaja.

Selain itu, anda juga boleh sediakan telur dadar menggunakan oven. Masak selama 2-4 minit dalam mod panggang (
broil
).

Nak tambah perasa? Letakkan beberapa sudu mentega sebelum goreng. Anda pasti dapat merasai perbezaannya. Senang bukan!

Tambah perasa sendiri!

Telur yang gebu merupakan satu
hidangan yang sangat versatil
. Anda boleh tambah macam-macam bahan mengikut kegemaran anak.

Nak tambah sayur? Boleh, tiada masalah!
Tambahkan sahaja hirisan bayam
. Anda juga boleh letakkan keju, herba atau sos pedas untuk buatkan
omelet
 anda bertambah sedap!

Walau bagaimanapun, elakkan menambah daging ke dalam telur jika anda inginkan hasil yang gebu. Daging akan buatkan telur tidak dapat kembang dengan sempurna. Jadi, pastikan anda masak secara berasingan.

Selepas ini, anda tidak perlu takut sekiranya anak memilih dan perengus pada waktu makan. Dengan adanya
omelet
 gebu ini, anak pasti tak sabar-sabar untuk
menghabiskan makanan depan mata!


Kaitan Tidur dan Tumbesaran Kanak-kanak

Satu kajian terbaru mengenal pasti lonjakan pertumbuhan dalam kalangan bayi adalah berkaitan dengan kekerapan mereka tidur. Kemuncak dalam jumlah tempoh tidur harian dan bilangan episod tidur secara signifikannya berkaitan dengan lonjakan pertumbuhan yang boleh diukur mengikut panjang badan, yang mana cenderung untuk berlaku dalam tempoh 48 jam daripada pecahan tidur yang dirakam. Analisis lanjut turut menemui bahawa kebarangkalian lonjakan pertumbuhan meningkat sebanyak satu median 43% untuk setiap tambahan episod tidur dan 20% untuk setiap jam tidur tambahan.

Tidur, pertumbuhan dan hormon

Hormon tumbesaran manusia (atau kata ringkasnya HGH, atau GH untuk hormon tumbesaran, atau hGH) adalah sebahagian sistem endokrin tubuh yang penting dan aktif terutamanya semasa tempoh pematangan kanak-kanak sedang membesar. (Ini bukan satu-satunya faktor fisiologikal yang membuatkan anak jadi lebih tinggi.)  HGH dilepaskan oleh otak ke dalam aliran darah semasa tidur, dan pembebasannya ialah sebahagian daripada fungsi pembaikan dan pemulihan tidur.

Hormon ini ialah satu protein kompleks yang dihasilkan oleh kelenjar pituitari dalam otak, dan sebagai tambahan untuk menggalakkan pertumbuhan dalam alam kanak-kanak, ia membantu mengekalkan kesihatan tisu badan walaupun ketika sudah di alam dewasa. Kelenjar pituitari mengeluarkan hormon pertumbuhan bukan secara berterusan – pembebasannya seperti satu denyutan. Tidur dan senaman dapat menyuntik pembebasan hormon tersebut.

Bagi orang normal yang sihat, tempoh utama pembebasan HGH adalah semasa dalam tempoh pertama tidur Tahap 3 pada waktu malam.

Jika seseorang itu berjaga sepanjang malam, apabila dia biasanya tidur ketika waktu itu, justeru tiada peningkatan dalam pembebasan hormon pertumbuhan. Selepas suatu tempoh kekurangan tidur, hormon tambahan dilepaskan apabila tidur disambung, dan corak menyimpang daripada denyutan normal semasa tidur gelombang-perlahan.

Dalam umur pertengahan, otak mula menghasilkan kuantiti hormon pertumbuhan yang rendah. Keadaan ini merangsang minat dalam penggunaan hormon tambahan untuk memastikan badan kekal muda. Keberkesanan cara ini tidak diterima secara meluas pihak berkuasa perubatan yang diiktiraf, malah ianya juga tidak diluluskan oleh FDA. (HGH tambahan diluluskan oleh sesetengah patologi, tapi bukan untuk penuaan umum.)

Berapa lama tidur yang kanak-kanak perlukan?

Pertumbuhan adalah proses kompleks yang memerlukan hormon berganda untuk memulakan pelbagai kejadian biologi dalam darah, organ, otot, dan tulang. Salah satu yang paling penting ialah hormon pertumbuhan (atau “hormon tumbesaran manusia”), yang dirembeskan oleh kelenjar pituitari.

Beberapa faktor menjejaskan pengeluarannya, termasuklah pemakanan, tekanan, dan senaman. Walau bagaimanapun, bagi kalangan kanak-kanak muda, tidur memainkan faktor utama. Hormon pertumbuhan dilepaskan sepanjang hari, namun bagi kanak-kanak pula, tempoh pembebasan yang paling puncak adalah tidak lama selepas mereka mendapat tidur yang nyenyak (tidur mati).

Setiap kanak-kanak adalah berbeza, di mana sesetengahnya memerlukan tidur yang kurang atau lebih berbanding dengan rakan sebayanya yang lain. Namun, secara umumnya, bayi umur 1- dan 2- tahun memerlukan tidur selama 11 hingga 14 jam sehari (termasuk meridap), dan kanak-kanak 3- hingga 5- tahun memerlukan tidur 10 hingga 13 jam sehari (termasuk meridap).

Tanpa tidur yang cukup, kanak-kanak akan mengalami masalah pertumbuhan – akan jadi lambat atau terbantut.  Kanak-kanak yang mengalami masalah tidur fizikal tertentu, seperti apnea tidur yang berhalangan, juga mungkin telah mengganggu penghasilan hormon pertumbuhan.


Gigi Berdenyut Buat Tidur Malam Terganggu? Usah Gusar, Cuba 6 Petua Ini!

Sudah pasti setiap malam kita inginkan tidur yang tenang dan lena, kan? Tapi, apabila ada masalah sakit gigi, tentu akan membantutkan hasrat anda itu! Jadi, sudah tentu anda tercari-cari cara hilangkan sakit gigi berdenyut.

Ini bagi menghilangkan malam anda yang dipenuhi dengan
rasa sakit gigi yang menjengkelkan dan menyakitkan.

Lebih malang lagi, kita tidak dapat mengunjungi doktor gigi pada waktu malam dan terpaksalah menghadap penderitaan ini sehingga pagi.

Jom kami kongsikan beberapa remedi yang boleh kalian cuba di rumah bagi mencuba cara hilangkan sakit gigi berdenyut. Teruskan pembacaan!

Sakit gigi pada waktu malam, bagaimana boleh berlaku?

Sebelum penulis kupas cara hilangkan sakit gigi berdenyut di rumah dengan lebih lanjut, adalah wajar untuk kalian faham terlebih dahulu penyebab sakit gigi pada waktu malam.

Antara penyebab sakit gigi berdenyut pada waktu malam adalah:

Makanan yang tersekat di antara gigi atau gusi
 adalah punca yang paling kerap berlaku!
Popcorn
, kulit buah, biji-biji kecil atau kacang antara makanan yang mudah tersekat di antara celah gigi, lantas menyebabkan rasa tidak selesa atau sakit. Hal ini dapat dicegah dengan mengamalkan tabiat memberus dan flos gigi, terutama selepas makan

Ramai individu mengetap gigi pada waktu malam, terutamanya saat mengalami stres yang berlebihan. Jika anda bangun dengan rahang atau gigi yang sakit, ada kemungkinan ia berlaku kepada kalian tanpa sedar. Tambah lagi, jika anda sudahpun mengalami
masalah jangkitan atau kaviti,
 pergerakan ini akan membuatkan rasa sakit menjadi lebih parah

Berbaring pada waktu malam juga boleh menyebabkan aliran darah meningkat ke kepala, menyumbang kepada rasa sakit yang berdenyut

Masalah kesihatan mulut yang berisiko memicu sakit gigi

Kalau diikutkan, banyak sebenarnya kemungkinan penyebab sakit gigi berdenyut dan senarai di bawah sama sekali tidak bersifat menyeluruh.

Sekiranya kalian mengalami masalah sakit gigi, tanpa mengira puncanya, segera lakukan janji temu dengan doktor gigi ya!

Kaviti
, antara penyebab sakit gigi yang paling kerap terjadi. Kaviti adalah lubang pada gigi dan rasa sakitnya boleh berkisar daripada ringan hingga teruk dengan peningkatan kepekaan terhadap suhu panas dan sejuk

Penyakit periodontal
, penyakit gusi yang biasa berlaku tetapi perlu dipandang serius kerana ia mengakibatkan pembengkakan, kesakitan dan kadangkala, pendarahan

Gigi retak atau pecah
 juga boleh menyebabkan kesakitan yang ringan sehingga parah bergantung kepada tahap kerosakan dan lokasi gigi

Jangkitan sinus
 boleh menyebabkan
tekanan meningkat di atas gigi geraham
 lantas menimbulkan rasa sakit gigi di sekitar kawasan rahang yang dijangkiti

Cari cara hilangkan sakit gigi berdenyut? Cuba amalkan remedi ini!

Jika tidur asyik terganggu sepanjang malam dek sakit gigi yang berterusan, anda mungkin perlu melakukan rawatan kendiri untuk membantu kalian bertahan sebelum mengunjungi klinik gigi keesokannya.

Walau bagaimanapun, cadangan ini hanya bertujuan untuk bantu mengurangkan kesakitan dalam jangka pendek.

Antara remedi atau cara hilangkan sakit gigi berdenyut yang boleh kalian cuba merangkumi:

Cuba tidur dengan kepala ditinggikan
 menggunakan bantal yang lebih tebal. Ketinggian dapat membantu mencegah tekanan yang diakibatkan oleh aliran darah ke kepala dan mulut. Oleh itu, apabila kepala ditinggikan, rasa sakit, peredaran darah dan kebengkakan boleh dikurangkan

Mengamalkan rutin penjagaan mulut yang optimum
 dapat membantu elak sisa makanan tersangkut di celah gigi, yang berisiko menyumbang kepada kesakitan. Sebelum tidur, pastikan anda menggosok gigi selama 2 minit penuh dengan ubat gigi berfluorida dan disudahi dengan flos. Ini akan bantu membuang sebarang sisa makanan yang terperangkap

Rendam bebola kapas dengan minyak cengkih.
 Cara lain untuk mengurangkan sakit gigi adalah dengan merendam bebola kapas ke dalam minyak cengkih dan meletakkannya pada gigi yang terjejas. Remedi ini berkesan bagi menghilangkan rasa sakit dan ketidakselesaan jangka pendek

Cara hilangkan sakit gigi berdenyut adalah kumur dengan air garam.
 Apabila gusi dijangkiti atau rasa menyakitkan, cuba
bilas mulut dengan larutan air garam
 yang panas. Kaedah ini dapat mencuci mulut daripada sebarang sisa dan membersihkan luka atau tempat jangkitan

Ubat tahan sakit.
 Untuk menguruskan kesakitan jangka pendek, anda boleh menggunakan ubat penahan sakit yang akan mengurangkan keradangan atau rasa sakit pada gigi yang terjejas. Namun, pastikan untuk berkonsultasi dengan ahli farmasi sebelum mengambil sebarang ubatan
over-the-counter

Gunakan kompres sejuk pada tempat yang bengkak
. Jika anda mengalami
pembengkakan di muka atau gusi
, keradangan boleh disurutkan dengan meletakkan pek ais ataupun kompres sejuk


Benarkah Lebih Banyak Duit, Lebih Banyak Makanan Segera yang Anda Makan?

Stereotaip mungkin menganggap bahawa orang miskin makan lebih banyak makanan segera (
fast food
) berbanding orang kaya. Walau bagaimanapun, tanggapan ini adalah tidak benar.

Berdasarkan laporan baru mengenai pengambilan
 makanan segera penduduk Amerika daripada Pusat Kawalan Penyakit, seseorang sebenarnya memakan banyak makanan segera seiring dengan peningkatan tahap pendapatan.

Laporan ini berdasarkan data daripada
National Health and Nutrition Examination Survey
 (NHANES), yang menggunakan gabungan wawancara dan pemeriksaan fizikal untuk menilai keadaan kesihatan Amerika. Daripada kira-kira 10,000 orang dewasa yang ditinjau, lebih dari satu pertiga makan makanan segera, yang bermaksud sesuatu yang mereka diklasifikasikan sebagai “restoran makanan segera/pizza” pada mana-mana hari tertentu.

Berikut adalah peratusan pengambilan makanan segera mengikut jantina dan tahap pendapatan.

Peratusan orang dewasa yang makan makanan segera meningkat dengan peningkatan pendapatan. Kira-kira 32 peratus (%) orang yang memperoleh kurang daripada 130% garis kemiskinan persekutuan (FPL) – $32,630 (RM133,456.70) setahun untuk satu daripada empat keluarga yang memakan makanan segera setiap hari. Tetapi 42 peratus orang di atas 350% FPL- $112,950 (RM461,965.50) setahun atau lebih untuk keluarga saiz itu, adalah pengguna harian.

Pengambilan makanan segera dipengaruhi oleh umur dan masa

Penyelidik juga mendapati penggunaan makanan segera cenderung menurun dengan usia. Mereka
 yang berumur antara 20 hingga 39 tahun adalah yang paling mungkin untuk makan makanan segera pada hari tertentu.

Kajian dari ahli ekonomi Jay Zagorsky dan Patricia K. Smith melihat kebiasaan makanan segera dalam kalangan rakyat Amerika pada usia 40-an dan 50-an mendapati orang berpendapatan rendah kurang berkemungkinan makan makanan segera berbanding orang kelas pertengahan,

Jadi jika ia bukannya kekurangan wang, apakah yang mendorong penggunaan makanan segera? Ia mungkin kekurangan masa. Zagorsky dan Smith mendapati bahawa lebih banyak jam seseorang bekerja, semakin besar kemungkinan mereka makan makanan segera.

Sudah tentu, banyak alasan yang sering diberikan oleh orang miskin yang mungkin makan lebih banyak makanan segera. Tetapi fakta sebenarnya adalah ia murah dan padat dengan kalori, tidak memerlukan masa untuk memasak, sangat berpatutan, lebih mudah diperoleh berbanding makanan segar. Dan semua perkara itu benar.

Bagaimanapun, pakar-pakar terus memberi amaran bahawa makanan segera sering kali tinggi kandungan natrium dan kalori manakala nilai pemakanan yang rendah.


Bakal Ibu, Ini 5 Cara PENTING Dalam Menghadapi Isu Bentuk Badan Semasa Hamil!

Kebanyakan bakal ibu pasti akan berasa teruja apabila perut anda sudah naik
baby bump
, kan?  Saat ini juga merupakan waktu yang paling seronok

untuk anda
berkongsi foto atau video perubahan saiz perut anda bulan demi bulan di laman sosial
. Pun begitu, ada wanita yang tidak suka dengan bentuk badan semasa hamil.

Ingin tahu cara untuk menghadapinya? Jom sama-sama kita ikuti artikel ini!

Kehamilan & perubahan bentuk badan

Kehamilan sememangnya akan menyebabkan perubahan pada badan anda. Bergantung kepada individu, ia sudah pasti akan menyebabkan rasa yang tidak selesa.

Selepas bersalin pula, badan wanita akan mengambil masa yang lama untuk kembali ke keadaan asal, atau tidak langsung boleh kembali langsing bak kerengga seperti zaman muda-muda dulu.

Walaupun perubahan ini semula jadi dan semua wanita yang hamil akan mengalaminya, ada wanita yang tidak dapat menerimanya. Ini kerana mereka berasa
insecure
dengan diri sendiri terhadap persepsi orang lain.

Seharusnya, ini tidak terjadi kepada bakal ibu. Sepatutnya, anda menghargai saat kehamilan anda. Anda perlu tahu bukan semua wanita berpeluang melaluinya.

Jadi, apa yang bakal ibu perlu lakukan untuk lebih menghargai saat-saat bayi anda berada dalam kandungan anda?

5 cara menghadapi isu bentuk badan semasa hamil

#1. Ingat bahawa pertambahan berat badan adalah normal

Menurut Amanda Butler yang merupakan jurulatih kecergasan
Aaptiv
, melihat diri anda semakin gemuk atau besar dari ke hari adalah sangat menakutkan walaupun ia adalah satu perubahan yang normal, seperti sedang mengandung.

Manakala menurut Sia Cooper yang merupakan jurulatih peribadi kecergasan wanita, kebanyakan kita memang mempunyai isu bentuk badan sejak awal lagi. Kehamilan pula sudah pasti akan mengeruhkannya lagi!

Disebabkan ini, wanita yang sedang hamil akan lebih tertekan untuk menjaga berat badannya. Ini sepatutnya tidak perlu berlaku kerana
 pertambahan berat badan wanita semasa hamil
 adalah sangat normal. Jadi, cuba untuk tidak terlalu bimbang tentangnya, ya?

#2. Jangan terlalu bergantung kepada skala

Apakah maksudnya? Kebanyakan wanita pasti akan berasa takut akan risau setiap kali melihat nombor pada penimbang berat.

Semasa hamil, kebimbangan ini akan menjadi lebih teruk. Sewajarnya, anda tidak perlu terlalu bimbang mengenai nombor ini.

Anda harus faham bahawa setiap individu adalah berbeza. Jadi tiada istilah
 berat badan yang normal atau tidak  semasa hamil
. Untuk lebih kepastian, dapatkan khidmat nasihat daripada doktor.

#3. Jangan bandingkan bentuk badan anda dengan bakal ibu yang lain

Ini ada sangat penting. Anda perlu tahu bahawa keadaan kehamilan setiap ibu adalah berbeza. Begitu juga dengan saiz badannya.

Mungkin jika dia baru mengandung anak pertama atau dia memang seorang kurus, maka perutnya mungkin tidak terlalu jelas.

Lain pula kisahnya
jika dia memang seorang yang berbadan besar
. Oleh itu, jangan sesekali membanding diri anda dengan bakal ibu yang lain tau!

#4. Sentiasa kelilingi diri anda dengan orang yang positif

Bukan sahaja anda, orang di sekeliling anda juga perlu sentiasa bersikap positif terutamanya suami anda. Sebagai suami,
jangan sesekali mengejek pasangan anda yang semakin meningkat berat badannya
 kerana hamil.

Ingatlah bahawa mereka sudah berkorban masa selama 9 bulan untuk melahirkan zuriat keturunan kalian berdua juga ya?

#5. Lakukan senaman untuk kekal kuat fizikal & mental

Paling penting,
jangan terlalu pasif semasa kehamilan
. Kadangkala, tidak salah jika anda keluar rumah dan lakukan senaman yang ringan, bukan?

Ia sudah pasti akan menguatkan lagi fizikal dan mental. Namun, jangan pula sampai bersukan lasak pula! Cukup sekadar mengeluarkan peluh dan membiarkan minda anda lebih tenang dengan melihat persekitaran di luar rumah.

Bentuk badan semasa hamil tidak perlu dijadikan isu

Konklusinya, tiada apa yang perlu anda bimbangkan tentang bentuk badan semasa hamil. Tanamkan dalam diri bahawa ia adalah perkara yang sangat normal. Anda juga sepatutnya berasa bangga dengan
baby bump
anda.

Pada pendapat penulis, ia sangat comel dan tidak semua wanita berpeluang merasainya. Oleh itu, berbanggalah dengannya wahai wanita!

Hello Health Group
 tidak menyediakan nasihat perubatan, diagnosis, atau rawatan.

Baca juga:

Nak Pakai Apa Hari Ni? Tip Mudah Pemilihan Pakaian Bagi Ibu Hamil

Mengandung? Kenali Tanda Tanda Hamil

Tanda Awal Mengandung: Adakah Anda Sedang Hamil?


Definisi

Apa itu Penyakit pulmonari obstruktif kronik (COPD)?

Terdapat dua bahagian utama pada paru-paru anda: tiub brionkial (juga dipanggil laluan udara) dan alveoli (juga dipanggil kantung udara). Selain itu, terdapat juga trakea (atau paip angin). Apabila anda menarik nafas, udara bergerak dari paip angin anda melalui tiub bronkial menuju ke alveoli. Dari alveoli, oksigen masuk ke dalam darah anda dan karbon monoksida keluar dari darah.

Penyakit pulmonari obstruktif kronik atau chronic obstructive pulmonary disease (COPD) merujuk kepada satu kumpulan penyakit yang menyebabkan masalah pada saluran udara dengan menghalang tiub bronkial atau menyebabkan kecederaan pada mana-mana bahagian paru-paru. Pesakit COPD kebiasaannya berasa sangat susah untuk bernafas. COPD merangkumi dua penyakit utama tetapi kebanyakan pesakit mengalami kedua-duanya.

Bronkitis kronik: Bronkitis ialah keradangan pada lapisan tiub bronkial. Lapisan tersebut menjadi merah, bengkak dan dipenuhi dengan lendir. Lendir ini menghalang tiub anda dan menyukarkan pernafasan.

Emfisema: Emfisema secara beransur-ansur merosakkan kantung udara (alveoli) di dalam paru-paru anda dan membuatkan anda semakin susah untuk bernafas. Anda kehilangan alveoli di dalam paru-paru. Hal ini membuatkan anda susah untuk mendapatkan oksigen dan mengeluarkan karbon monoksida dari darah. Ia juga membuatkan anda susah untuk menghembus nafas.

Apakah kebarangkalian Penyakit pulmonari obstruktif kronik (COPD)?

COPD  paling kerap berlaku kepada orang yang merokok.

Simptom-simptom

Apakah simptom-simptom Penyakit pulmonari obstruktif kronik (COPD)?

COPD mengesani sistem respiratori. Maka anda akan mengalami sesak nafas dengan kerap. COPD boleh menyebabkan pelbagai simptom, antaranya:

Batuk kronik (jangka masa panjang);

Batuk lendir, samada warna jernih, kelabu kekuningan atau hijau. Jarang-jarang sekali ia mungkin bercampur dengan darah;

Lebih kerap mendapat jangkitan respiratori (seperti demam);

Sesak nafas terutamanya ketika aktiviti fizikal;

Dada terasa sempit;

Nafas berbunyi (wheezing;

Penat;

Demam ringan dan menggigil.

Pada awalnya, anda mungkin tidak mengalami apa-apa simptom. Tetapi COPD ialah penyakit yang progresif dimana simptom akan bermula perlahan dan menjadi semakin teruk dari masa ke semasa. Simptom-simptom COPD berlaku dalam tempoh banyak tahun. Akhirnya, simptom tersebut mula memberi kesan kepada kadar aktiviti dan kualiti hidup anda. Sebahagian simptom memerlukan rawatan di hospital. Anda harus mendapatkan penjagaan kecemasan jika anda mengalami masalah berikut:

Anda menghadapi masalah untuk bernafas atau bercakap.

Bibir dan jari kuku anda bertukar ke warna biru atau kelabu (ini adalah tanda kadar oksigen yang rendah dalam darah).

Anda tidak sedar.

Degupan jantung anda sangat laju.

Rawatan yang disyorkan untuk simptom-simptom anda yang semakin teruk tidak berhasil.

Bila saya harus berjumpa doktor?

COPD paling kerap berlaku kepada mereka yang merokok dengan banyak dan berumur lebih 65 tahun. Walaubagaimanapun, ia boleh diuruskan dengan mengurangkan risiko COPD. Berhenti merokok ialah cara yang paling berkesan untuk mencegah COPD.

Punca

Apakah Punca Penyakit pulmonari obstruktif kronik (COPD)?

Apakah yang mengakibatkan penyakit pulmonari obstruktif kronik (COPD)?

COPD adalah disebabkan kecederaan pada paru-paru. Kecederaan jenis ini kebiasaannya berlaku apabila anda selalu menghirup bahan merengsa dalam tempoh yang lama. Bahan merengsa yang biasa ialah:

Asap rokok (termasuk asap terpakai). Sekitar 805 ke 905 kes COPD disebabkan oleh merokok dalam jangka masa yang lama;

Asap, gas, wap atau kabus kimia;

Habuk;

Pencemaran udara dalaman (seperti  bahan api pepejal yang digunakan untuk memasak dan pemanas);

Pencemaran udara luaran;

Habuk dan bahan kimia di tempat kerja (wap, bahan merengsa dan asap);

Kerap mendapat jangkitan respiratori bawah semasa kecil.

Faktor-faktor Risiko

Apakah yang meningkatkan risiko saya kepada Penyakit pulmonari obstruktif kronik (COPD)?

Anda mungkin fikir bahawa lelaki lebih berkemungkinan mendapat COPD dari merokok tetapi perempuan menyumbang kepada lebih banyak kes COPD. Ini adalah kerana pertambahan bilangan perokok perempuan di Negara maju. Ditambah dengan risiko yang lebih tinggi terdedah kepada pencemaran udara dalaman (seperti bahan api pepejal yang digunakan untuk memasak dan pemanas) di Negara-negara berpendapatan rendah, penyakit ini kini melibatkan hampir sama banyak antara lelaki dan perempuan.

Anda berisiko untuk COPD jika:

Berumur 65-74 tahun.

Berkulit putih bukan Hispanic.

Mempunyai sejarah penyakit asma.

Bekas atau masih merokok.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Penyakit pulmonari obstruktif kronik (COPD) didiagnosis?

Oleh kerana COPD berkembang dengan perlahan, ia kebiasaannya didiagnosis ketika umur 40 tahun dank e atas. Doktor akan membuat diagnosis berdasarkan kepada tanda-tanda dan simptom-simptom, sejarah perubatan dan keluarga serta keputusan ujian anda.

Doktor mungkin bertanya jika anda merokok atau terdedah kepada bahan merengsa paru-paru seperti asap rokok terpakai, pencemaran udara, asap kimia atau habuk. Doktor akan memeriksa anda dan menggunakan stetoskop untuk mendengar nafas berbunyi (wheezing) atau bunyi pernafasan abnormal yang lain.

Ujian fungsi paru-paru: Ujian ini mengukur sebanyak mana udara yang anda boleh sedut dan hembus, sepantas mana anda boleh hembus udara dan sebaik mana paru-paru anda menghantar oksigen ke dalam darah.

Spirometri: Anda akan menarik nafas dalam dan menghembusnya sekuat yang boleh ke dalam sebuah mesin yang dinamakan spirometer. Mesin tersebut mengukur sebanyak mana udara yang anda hembuskan dan sepantas mana anda boleh mengehembusnya.

X-ray dada atau imbasan CT dada: Ujian ini menghasilkan imej struktur-struktur di dalam dada anda seperti paru-paru, jantung dan saluran darah. Imej tersebut boleh menunjukkan tanda-tanda COPD.

Ujian gas darah arteri: Ujian darah ini mengukur kadar oksigen dalam darah menggunakan sampel darah yang diambil dari arteri. Keputusannya boleh menunjukkan seteruk mana COPD anda dan jika anda memerlukan bantuan oksigen.

Bagaimana pesakit Penyakit pulmonari obstruktif kronik (COPD) dirawat?

Malangnya, masih tiada rawatan yang boleh menyembuhkan COPD. Cara terbaik untuk berhadapan dengannya ialah melalui pencegahan dan pengurusan. Matlamat rawatan COPD ialah:

Menghilangkan simptom.

Memperlahankan perkembangan penyakit tersebut.

Meningkatkan keupayaan anda untuk kekal aktif.

Mengelakkan dan merawat komplikasi.

Ubat-ubatan

Bronkodilator: Ubat yang membuatkan anda bernafas dengan lebih mudah dengan mengembangkan otot dalam paru-paru dan meluaskan laluan udara.

Kombinasi bronkodilator dan glukokortikoid (sejenis steroid untuk mengurangkan keradangan paru-paru).

Vaksin

Suntikan demam.

Vaksin penumokokkal (vaksin untuk mencegah penyakit yang disebabkan oleh bakteria yang dikenali sebagai Streptococcus pneumonia atau pnemococcus)

Terapi oksigen

Pembedahan

Pembedahan kebiasaannya ialah pilihan terakhir yang diberikan kepada mereka yang mengalami simptom yang teruk dan tidak menjadi semakin baik dengan ubat-ubatan. Ia terutamanya terkait dengan emfisema termasuk bullectomy dan lung volume reduction surgery (LVRS). Pemindahan paru-paru mungkin dijadikan pilihan bagi mereka yang mengalami COPD yang teruk.

Bullectomy membuang poket (bulla) udara dalam paru-paru;

Lung volume reduction surgery;

Pemindahan paru-paru.

Pertubuhan Kesihatan Antarabangsa (WHO) telah membentuk satu pelan untuk mencegah dan mengawal penyakit tidak berjangkit (noncommunicable disease). Matlamat WHO ialah:

Meningkatkan kesedaran tentang penyakit ini yang wujud di seluruh dunia.

Membentuk lebih banyak persekitaran yang sihat terutamanya bagi populasi yang miskin dan kurang bernasib baik.

Mengurangkan faktor risiko penyakit ini seperti penggunaan tembakau, diet tidak sihat dan kurang aktiviti fizikal.

Mengelakkan kematuan pramatang dan kecacatan boleh cegah dari penyakit tidak berjangkit yang utama.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Penyakit pulmonari obstruktif kronik (COPD)?

Perubahan gaya hidup dan rawtan boleh membantu anda berasa lebih baik, kekal aktif dan memperlahankan perkembangan penyakit ini.

Berhenti merokok dan elakkan bahan merengsa paru-paru

Jika anda merokok, adalah lebih baik untuk berhenti. Merokok ialah penyebab utama COPD. Sila berbincang dengan doktor anda tentang program dan produk yang boleh membantu anda berhenti merokok.

Cuba elakkan bahan merengsa paru-paru yang boleh menyebabkan COPD. Contohnya ialah asap rokok terpakai, pencemaran udara, asap kimia dan habuk.

Elakkan bahan merengsa ini di dalam rumah anda. Jika rumah anda dicat atau disembur untuk mencegah serangga, lakukkannya apabila anda boleh menjauhi kawasan tersebut untuk beberapa ketika.

Pastikan tingkap anda ditutup dan duduk di rumah (jika boleh) jika terdapat banyak pencemaran udara dan habuk di luar.

Dapatkan penjagaan perubatan yang berterusan

Adalah sangat penting untuk mendapatkan penjagaan perubatan yang berterusan. Ambil semua ubat-ubatan seperti yang dipreskrip oleh doktor. Pastikan anda mengisi semula preskripsi anda sebelum ia habis. Bawa senarai semua ubat-ubatan yang anda sedang ambil semasa pemeriksaan perubatan.

Beritahu doktor anda tentang bila anda harus mengambil vaksin influenza dan pneumonia. Tanyakan juga tentang penyakit lain diaman COPD boleh meningkat risikonya seperti sakit jantung, kanser paru-paru dan pneumonia.

Menguruskan penyakit dan simptom-simptomnya

Sila ikut pelan pemakanan untuk mendapatkan kalori dan nutrisi yang anda perlu kerana COPD boleh menyebabkan masalah pada pemakanan anda.

Kekal aktif dengan menjalankan aktiviti fizikal secara berkala. Ia dapat menguatkan otot dan membantu bernafas serta meningkatkan kesihatan anda secara keseluruhannya. Tetapi anda harus berbincang dengan doktor terlebih dahulu tentang jenis aktiviti yang selamat bagi anda.

Letakkan barang-barang yang anda perlu selalu di satu tempat untuk mengelakkannya susah dicapai.

Cari cara paling mudah untuk memasak, membersih dan tugasan lain. Contohnya, anda mungkin ingin menggunakan meja kecil atau kereta sorong untuk mengalih barang di sekeliling anda dan menggunakan penyepit yang panjang untuk mencapai sesuatu.

Minta bantuan untuk memindahkan barang di dalam rumah supaya anda tidak perlu menaiki tangga dengan kerap.

Longgarkan kasut anda, gunakan pakaian dan kasut yang mudah dipakai dan dibuka.

Bergantung kepada keterukan penyakit anda, anda mungkin memerlukan ahli keluarga dan kawan-kawan untuk membantu dalam urusan harian anda.

Bersedia untuk kecemasan

Pastikan nombor telefon doktor, hospital dan sesiapa yang boleh membawa anda mendapatkan penjagaan kesihatan dismpan dan mudah dicari.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Bagaimana Mengendalikan OCD

Kecelaruan Obsesif Kompulsif (OCD)
, sejenis gangguan kegelisahan yang bercirikan rasa obsesi pada pemikiran (
obsessions)
 dan perilaku (
compulsions
) yang mengganggu  – cara yang membantu mengendalikan
OCD
. Rawatan untuk OCD biasanya ubatan, psikoterapi atau keduanya.

Terdapat beberapa kaedah untuk membantu diri yang boleh diaplikasikan dalam kehidupan seharian untuk membantu mengatasi OCD. berikut adalah beberapa petua berguna:

Kenali OCD

Mengakui bahawa OCD adalah sejenis gangguan kegelisahan merupakan langkah pertama untuk memahami cara mengatasinya. Kajian menunjukkan lebih 2% populasi individu dewasa yang menderita OCD pada satu tahap kehidupan mereka. Simptom biasanya muncul pada sekitar usia 19 tahun, menjejaskan kehidupan seharian dalam pelbagai cara.

Memahami kegelisahan

Fikirkan situasi yang menyebabkan anda gelisah. Kebiasaannya, anda mengetahui apa yang anda takutkan adalah sesuatu yang realistik tetapi rasa tidak berdaya untuk menghentikannya apabila munculnya gangguan kegelisahan. Catatkan pemikiran yang mencemaskan dan hadapinya satu per satu, tidak kira sama ada ia realistik atau tidak, mungkin dapat membantu. Pastikan anda turut mencatatkan apa yang berlaku sebelum wujudnya pemikiran cemas itu supaya anda dapat mengenal pasti pencetus rasa kegelisahan.

Cabar rasa ketakutan anda

Fikirkan tentang ketakutan yang anda hadapi dan tanya diri anda sama ada ia sesuatu yang realistik atau anda celaru tentang fakta dan pemikiran. Tambahan lagi, anda patut mempertimbangkan sama ada pemikiran anda tepat, apakah kesan negatif terhadap permikiran sebegini. Dengan mencabar rasa takut anda, anda membuka diri anda untuk mendapatkan strategi pemikiran baru.

Terima OCD mengganggu kehidupan anda

Menerima sentiasa merupakan langkah pertama untuk mengatasi kegelisahan anda.

Simpan jurnal

Catatkan segala pemikiran yang tidak anda ingin dan mengganggu diri yang membuatkan anda cemas dan perhatikan ritual atau perilaku yang anda lakukan untuk melawan pemikiran ini.

Perlahan-lahan, kurangkan tingkah laku kompulsif

Sebagai contoh, jika sebelum ini anda perlu memeriksa sama ada mesin basuh sudah dimatikan sebanyak 10 kali, cuba untuk jadikan ia kepada 8 kali, kemudian, kurangkan kepada 6, 4, 2 kali sehingga anda dapat dengan hanya memeriksa sekali sahaja. Jika anda masih bergelut dengan OCD, berbincang dengan pakar perubatan tentang rawatan lain dan dapatkan temu janji dengan pakar psikologi untuk mendapatkan strategi bantuan untuk anda menghadapi situasi unik anda.

Lengahkan ritual anda

Jika anda perlu melakukan ritual dengan segera, sebagai contoh, jika anda tersentuh sesuatu, anda harus membasuh tangan dengan segera; cuba untuk melengahkannya kepada 1 minit, 3 minit, 5 minit dan seterusnya. Cuba untuk terus melengahkannya antara insiden dan ritual sehingga anda selesa untuk tidak melakukan perilaku.

Individu yang mengalami fikiran yang obsesif dan tingkah laku kompulsif mungkin merasa tidak selesa dengan kehidupan seharian mereka. Tidak kira apa yang anda lakukan, anda sukar menghindarinya. Tetapi pelbagai rawatan dan bantuan sentiasa tersedia. Dengan rawatan dan strategi bantuan diri, anda mungkin dapat bebas dari simptom OCD dan mengawal kembali kehidupan anda.

Hello Health Group
 tidak memberikan nasihat, diagnosis atau rawatan perubatan.


9 Faktor Ini Punca Ibu Terdedah Kepada Kehamilan Berisiko Tinggi, No. 3 Kena Jaga-Jaga

Kehamilan berisiko tinggi  dialami ibu mengandung mungkin berpunca daripada masalah kesihatan yang dihidapi sebelum, semasa atau selepas melahirkan anak.

Ini yang perlu anda ketahui mengenai
keadaan kehamilan
 ini jika merancang untuk hamil.

Untuk mendapatkan lebih banyak info tentang Kehamilan, sila dapatkannya
di sini.

Apa itu kehamilan berisiko tinggi?

Kehamilan berisiko tinggi adalah kehamilan yang mempunyai kemungkinan tinggi untuk berlaku komplikasi kepada kandungan dan juga ibu.

Komplikasi itu boleh berlaku bukan sahaja dalam masa kehamilan, tetapi juga tempoh selepas dan sebelum itu.

Adakalanya, punca yang mendasari masalah kehamilan berisiko ini adalah kesan daripada keadaan perubatan sedia ada
sebelum anda hamil
.

Dalam sesetengah kes lain, masalah kesihatan itu muncul
semasa mengandung
 sama ada kepada anda mahupun
bayi dalam kandungan
 menyebabkan kehamilan menjadi berisiko tinggi.

9 masalah kesihatan punca kehamilan berisiko tinggi

Di bawah ada dikongsikan senarai keadaan menunjukkan masalah paling umum yang boleh menyebabkan kehamilan berisiko tinggi terjadi.

Pun begitu, harus diingatkan tidak semua wanita dengan keadaan berikut mengalami risiko semasa hamil.

 Mengandung pada lewat usia

Risiko untuk mengalami keadaan kehamilan ini lebih tinggi bagi ibu yang berusia lebih daripada 35 tahun.

 Pilihan gaya hidup

Tabiat merokok
, pengambilan minuman beralkohol dan penggunaan ubat haram cenderung membahayakan kandungan.

 Diabetes

Sekiranya seorang wanita itu menghidap diabetes sebelum hamil, mereka akan dirujuk kepada pakar perubatan ibu-janin
(maternal-fetal medicine specialist)
.

Ia bertujuan untuk memantau keadaan dan menentukan ubat yang bersesuaian.

 Preeklampsia

Merupakan keadaan kesihatan yang khusus untuk kehamilan.

Ia merupakan keadaan di mana ibu mengandung mempunyai tekanan darah tinggi bersama kandungan protein dalam air kencing dan edema (pembengkakan kulit).

Bagi sesetengah
wanita dengan preeklampsia
, wujud kelainan pada hati atau platelet.

 Hipertensi

Jika seorang wanita itu
mengalami hipertensi
 sebelum kehamilan, pakar perubatan ibu-janin akan memantau tumbesaran bayi dan mungkin akan berunding seandainya timbul masalah.

 Kehamilan berganda

Mengandung kembar
 atau lebih daripada itu akan meningkatkan komplikasi kehamilan berisiko tinggi yang lebih besar.

Wanita dengan kehamilan berganda lebih cenderung mengalami preeklampsia atau kelahiran pramatang.

 Penyakit kelamin (STD)

Secara amnya, pakar obstetrik dapat merawat
penyakit kelamin
 yang mungkin berlaku semasa kehamilan atau jika terdapat STD sedia ada seperti herpes.

Dalam kes-kes tertentu, rundingan dengan pakar perubatan ibu-janin mungkin akan diperlukan.

 Obesiti

Wanita dengan masalah kesihatan obesiti mempunyai risiko besar menghidapi diabetes, darah tinggi dan preeklampsia semasa kehamilan.

 Komplikasi kehamilan

Pelbagai komplikasi yang timbul semasa berbadan dua boleh menimbulkan isu kehamilan yang berisiko.

Contohnya seperti kedudukan plasenta yang tidak normal, tumbesaran janin terbantut (
fetal growth restriction)
 dan kepekaan rhesus (Rh).

Kepekaan Rh adalah keadaan serius yang berpotensi berlaku apabila kumpulan darah ibu mengandung adalah Rh negatif dan kumpulan darah bayi ialah Rh positif.

Adakah semua kehamilan mendatang turut berisiko tinggi?

Mengalami 1 kehamilan yang berisiko tinggi tidak bermaksud semua kandungan mendatang juga dianggap berisiko.

Seorang ibu hamil mungkin mengalami komplikasi janin dalam 1 kehamilan yang tidak terjadi pada kehamilan lain, serta masalah kesihatan tertentu yang berubah dari masa ke masa.

Pun begitu, jika anda mempunyai kehamilan yang berakhir dengan kelahiran pramatang, anda akan lebih berisiko untuk mengalami keadaan itu sekali lagi untuk kehamilan yang seterusnya.

Sentiasa berjaga-jaga

Anda disarankan untuk melakukan rundingan dengan pakar oby/gyn atau doktor perubatan mengenai cara menguruskan masalah kesihatan semasa mengandung.

Ini boleh membantu untuk mengetahui bagaimana keadaan kesihatan anda mungkin mempengaruhi kelahiran dan proses bersalin.

Lakukan pemeriksaan dengan segera jika anda mengalami situasi seperti:

Pendarahan faraj atau keputihan berair

Sakit kepala yang teruk

Sakit atau kekejangan di
bahagian bawah perut

Aktiviti janin menurun

Sakit atau sensasi terbakar semasa membuang air kecil

Perubahan penglihatan, termasuk penglihatan kabur

Pembengkakan secara tiba-tiba atau teruk di muka, tangan atau jari

Demam atau menggigil

Muntah atau loya berterusan

Pening

Pemikiran membahayakan diri sendiri atau bayi anda

Berikut antara perkara yang boleh anda lakukan untuk mengurangkan risiko komplikasi pada kehamilan, iaitu:

Mengambil sekurang-kurangnya 400 mikrogram (mg)
asid folik
 setiap hari bermula sebelum dan sepanjang kehamilan

Mendapatkan imunisasi yang betul

Makan makanan yang sihat dan menjaga berat badan seimbang

Melakukan aktiviti fizikal secara berkala, kecuali jika diberitahu sebaliknya oleh doktor

Mengelakkan rokok, alkohol, dan ubat-ubatan (kecuali ubat yang diluluskan oleh doktor)

Berjumpa doktor dengan kerap

Keadaan kehamilan berisiko tinggi ada naik turunnya. Lakukan yang terbaik untuk kekal positif semasa anda mengambil langkah-langkah untuk menggalakkan kehamilan sihat.


Keradangan Sendi Mungkin Meningkatkan Risiko Penyakit Jantung

Bangun atau berdiri dengan sendi yang menyakitkan dan kesakitan yang lain setiap hari adalah salah satu daripada tanda-tanda penuaan. Sekurang-kurangnya 80% orang yang berusia lebih daripada 50 tahun mengalami sakit sendi yang boleh menganggu aktiviti harian. Ikuti artikel ini dengan lebih lanjut untuk mengetahui mengenai keradangan sendi dan peningkatan risiko sakit jantung.

Terdapat banyak kajian mengatakan bahawa risiko penyakit jantung seseorang meningkat jika mempunyai artritis reumatoid (RA). Keradangan semakin dipersalahkan kerana ia mempercepatkan aterosklerosis (parut dan penyumbatan arteri) dan penyakit arteri koronari.

Satu kajian yang diterbitkan dalam
Rheumatic Diseases
, jurnal European League Against Rheumatism (EULAR), mendapati hubungan kuat antara kejadian penyakit jantung dan artritis reumatoid. Penyelidik melakukan meta-analisis hampir 100,000 pesakit dan 19 kajian. Mereka mendapati bahawa RA meningkatkan risiko kematian kardiovaskular (CV) sebanyak 60% berbanding orang yang tidak mempunyai penyakit.

Tip Melegakan Keradangan Sendi

1. Kurangkan berat badan

Berat badan boleh memberi imak besar kepada jumlah kesakitan yang anda alami akibat artritis. Berat badan bertambah atau berlebihan meletakkan banyak tekanan pada sendi terutama lutut, pinggul dan kaki. Mengurangkan tekanan pada sendi dengan mengurangkan berat badan akan meningkatkan pergerakan, mengurangkan kesakitan, mencegah kerosakan sendi lain dan sekali gus mengurangkan risiko penyakit jantung.

2. Bersenam

Umumnya, bersenam mempunyai pelbagai manfaat terhadap kesihatan. Kerap bergerak membantu mengekalkan sendi anda dalam keadaan fleksibel. Latihan berat seperti berjalan dan berlati boleh merosakkan sendi. Sebaliknya, cuba senaman ringan seperti aerobik air atau berenang untuk mengurangkan sendi membengkak tanpa menambahkan tekanan lanjutan.

3. Gunakan terapi sejuk dan panas

Rawatan panas dan sejuk yang mudah boleh membuatkan dunia anda berbeza ketika serangan sakit arthritis. Mandi panas terutama pada waktu pagi membantu mengurangkan kekakuan sendi anda.

Rawatan sejuk adalah terbaik untuk melegakan sakit sendi, bengkak, dan keradangan. Balut pek ais dalam tuala dan tuam pada sendi yang menyakitkan untuk melegakan.

4. Mencuba rawatan akupunktur

Akupunktur adalah rawatan perubatan Cina dengan mencucuk tubuh manusia menggunakan jarum khas. Akupunktur adalah terapi pelengkap yang paling dikaji dan disyorkan oleh Pertubuhan Kesihatan Dunia untuk rawatan lebih daripada 100 keadaan yang berbeza. Adalah dipercayai bahawa akupunktur mempunyai keupayaan untuk mengurangkan sakit arthritis.

5. Masukkan asid lemak dalam diet

Setiap orang memerlukan asid lemak omega-3 dalam diet untuk kesihatan yang optimum. Lemak ini juga membantu arthritis anda. Suplemen minyak ikan, yang tinggi dalam omega-3, membantu mengurangkan kekakuan dan kesakitan bersama. Asid lemak lain yang boleh membantu ialah asid gamma-linolenic, atau GLA. Ia didapati dalam benih tumbuhan tertentu seperti primrose malam, borage, hem, dan currant hitam. Anda juga boleh membeli minyak benih sebagai suplemen. Walau bagaimanapun, pastikan anda menyemak dengan doktor sebelum mengambilnya.

6. Tambahkan kunyit dalam hidangan

Kunyit mengandungi bahan kimia yang disebut curcumin yang boleh membantu mengurangkan sakit arthritis. Itu adalah sifat anti-radang. Laporan NIH menunjukkan bahawa kunyit yang diberikan kepada tikus makmal mengurangkan keradangan pada sendinya.

Oleh itu, keradangan sendi mungkin merupakan indikator kepada penyakit yang lebih berbahaya. segera berjumpa doktor jika anda ada mengalami keradangan sendi untuk mengelakkan sebarang risiko yang lain.

Adakah Berat Badan Saya Menyebabkan Sakit Sendi?

Sakit Sendi? Elakkan 10 Jenis Makanan Berikut

Senaman Selamat Bagi Pesakit Jantung


5 Tanda Anak Jadi GENIUS Dewasa Nanti, Cuba Ibu Ayah Check Ada Tak Pada Anak?

“Wah! Kecil lagi dah pandai guna sempoa, dah hebat main kiub rubik. Besar nanti mesti si kecil mak ni akan jadi “
anak
 genius’ yang berjaya, kan?”, kata seorang ibu kepada anaknya.

Dialog ini mungkin menunjukkan tanda seorang anak itu akan jadi seorang
genius
 dewasa kelak. Nak tahu apa lagi tanda yang lain? Sila ikuti artikel ini dengan lebih lanjut.

5 Tanda anak genius bila dewasa nanti

#1. Tanda anak genius – Gemar membaca

Membaca itu jambatan ilmu. Oleh itu, tiada jalan pintas untuk mempunyai pengetahuan yang tinggi melainkan dengan membaca.

Disebabkan itu, lihat kepada minat anak anda dengan buku. Jika dia sangat gemar membaca apa-apa sahaja jenis buku, ia mungkin menunjukkan bahawa anak anda bakal membesar menjadi seorang yang genius!

#2. Mempunyai memori yang kuat

Menurut kajian yang dilakukan oleh
New Kid’s Center
, anak anda mungkin menunjukkan petanda dia seorang yang genius ingatannya sangat kuat.

Sebagai contoh, dia boleh ingat muka orang, nama tempat atau di mana permainan kesayangannya disorokkan.

Lebih hebat lagi, jika dia mampu mengingat arah perjalanan ke tempat yang jarang anda kunjungi!

#3. Mempunyai sifat ingin tahu yang tinggi

Lihat sahaja
genius
 dalam sejarah seperti Tesla, Einstein, Ramanujan dan lain-lain, kesemua mereka semasa zaman kanak-kanak sangat gemar meneroka dunia ini.

Walaupun sifat ini adalah sifat yang secara alami wujud dalam diri si kecil, sang genius akan tampil menunjukkan sifat ini lebih daripada yang lain.

#4. Perkembangan yang lebih pantas berbanding kanak-kanak lain

Jika si kecil anda lebih cepat berkembang berbanding anak orang lain yang seusia dengannya, dia mungkin seorang genius.

Sebagai contoh, perhatikan jika dia boleh bercakap, berjalan atau bermain lebih awal jika hendak dibandingkan dengan rakan seusianya.

Pun begitu, jangan pula anda banding mereka dengan bayi yang berbeza usia atau bayi istimewa pula, ya?

#5. Gemar berada dalam kalangan orang yang lebih dewasa

Kanak-kanak genius sangat suka dikelilingi oleh orang yang lebih dewasa dari mereka. Ini kerana mereka mungkin berasa bosan berada dalam kalangan rakan seusia.

Jadi, perhatikan komunikasi anak anda. Jika dia gemar berinteraksi atau berkawan dengan orang yang lebih dewasa, mereka mungkin seorang yang genius!

Pun begitu, tanda-tanda ini tidak semestinya tepat. Ada juga kanak-kanak genius yang mungkin tidak menunjukkan sebarang tanda namun apabila dewasa kelak, menjadi orang yang berjaya.

Tetapi kalau anak anda sudah mahir guna sempoa dan main kiub rubik seawal usia mereka lagi, maka anda mungkin telah melahirkan seorang genius.

Hello Health Group
 tidak menyediakan nasihat perubatan, diagnosis, atau rawatan.

Baca juga:

Makan Kismis Buat Anak Bijak, Betul Ke?

Pulut Punca Anak Lambat Bercakap, Boleh Percaya Ke?

Makin Tinggi Nada Suara, Makin Malas Anak – Kajian


Diabetes Jenis 1: Jangan Ambil Mudah

Kita mengetahui tentang kewujudan penyakit diabetes yang merupakan antara penyakit popular dalam kalangan rakyat Malaysia. Namun tahukah anda sebenarnya penyakit diabetes ini boleh dibahagikan kepada dua kategori, iaitu; Diabetes Jenis 1 dan Diabetes Jenis 2. Dan agak membimbangkan apabila penyakit diabetes jenis 1 kurang mendapat pendedahan dalam kalangan masyarakat Malaysia.

Apa itu Diabetes jenis 1

Definisi

Diabetes jenis 1 terjadi apabila sistem imunisasi badan memusnahkan sel dalam pankreas yang dipanggil sel beta iaitu sel yang menghasilkan insulin. Untuk pengetahuan umum, kewujudan insulin dalam badan adalah penting bagi proses penghasilan tenaga daripada glukos. Tanpa insulin, glukos akan memasuki darah dan akan menyebabkan berlakunya peningkatan gula dalam darah atau hiperglisemia yang boleh mengakibatkan berlakunya;

Dehidrasi – gula yang berlebihan dalam darah akan membuatkan pesakit kerap kencing dan secara tidak langsung akan membuangkan sejumlah air dalam badan.

Turun berat badan – glukos yang keluar ketika proses kencing akan turut membawa kalori bersama sekaligus menyebabkan penurunan berat badan.

Diabetic ketoacidosis
 – sistem dalam badan akan memecahkan lemak apabila kekurangan glukos yang akan menghasilkan bahan kimia dipanggil Ketones
.

Membahayakan badan – kandungan glukos dalam darah boleh merosakkan saraf dan saluran kecil darah pada bahagian mata, buah pinggang dan hati.

Siapa yang mudah terdedah kepada penyakit ini?

Nama lain bagi diabetes jenis 1 adalah diabetes bersandar insulin (Insulin Dependent). Ia turut dikenali sebagai diabetes awal remaja, penyakit ini mudah didapati pada kanak-kanak dan juga remaja. Berbanding dengan Malaysia, penyakit ini lebih kerap dikesan dan mendapat kesedaran lebih luas di Barat.

Simptom

Secara umumnya penyakit diabetes ini disebabkan oleh faktor genetik. Selain itu ia boleh menyerang apabila terdapat sesuatu faktor seperti virus mengarahkan sistem imunisasi badan untuk menganggu sistem pankreas. Serangan ini dikenali sebagai autoantibodi.

Tanda-tanda awal

Lebih kerap rasa dahaga berbanding kebiasaan.

Sentiasa berasa lapar terutama selepas makan.

Mulut kering.

Loya dan muntah.

Sakit di bahagian perut.

Kerap kencing.

Kehilangan berat badan.

Keletihan.

Pandangan kabur.

Jangkitan urin.

Mungkin terdapat simptom dan tanda-tanda lain yang tidak disebutkan. Jika anda mempunyai sebarang persoalan mengenai tanda-tanda ini, sila berjumpa dengan doktor anda.

Kesan dan akibat

Mereka yang menghidap penyakit ini boleh hidup seperti normal selagi mereka menerima suntikan insulin dan boleh mendatangkan bahaya jika mereka tidak mendapat suntikan insulin walaupun hanya dalam tempoh yang singkat.

Pesakit diabetes ini memerlukan beberapa suntikan insulin setiap hari atau menggunakan pam insulin untuk seumur hidup.

Bagaimana ia didiagnosis?

Sekiranya doktor berfikir bahawa anda berkemungkinan menghidapi penyakit diabetes ini, pemeriksaan paras gula dalam darah akan dilakukan. Selain itu,pemeriksaan pada air kencing juga boleh dilakukan untuk menguji sama ada terdapat glukos atau bahan kimia yang diproses oleh badan apabila badan anda tidak mempunyai insulin yang mencukupi.

Buat masa sekarang, masih tidak terdapat sebarang kaedah atau cara untuk mencegah diabetes bersandarkan insulin ini.

Kaedah rawatan

Ramai pesakit yang menghidapi diabetes jenis 1 ini mampu hidup dengan sihat. Kunci kesihatan yang paling penting adalah perlu menjaga kadar gula dalam darah dengan suntikan insulin mengikut kadar yang diberikan doktor.

Bahaya tanpa rawatan

Jika kawalan diabetes tidak dilakukan dengan baik, ia boleh mendatangkan masalah serius sehingga boleh mengancam nyawa. Antara masalah yang boleh terjadi adalah:

Retinopati – Masalah berkaitan mata.

Kerosakan buah pinggang – Dikenali sebagai Nefropati. Ia berkemungkinan besar muncul selepas 15 hingga 25 tahun bermulanya diabetes. Boleh menyebabkan masalah serius lain seperti kegagalan buah pinggang dan penyakit jantung.

Peredaran darah yang teruk dan kerosakan saraf – Saraf yang rosak dan arteri yang keras boleh mengakibatkan hilangnya deria sentuhan dan kekurangan darah pada kaki anda. Ini membuka peluang lebih luas untuk anda mudah mengalami kecederaan dan menjadikan lebih sukar untuk luka sembuh sekaligus boleh menyebabkan kehilangan anggota badan.

Ubah gaya hidup untuk lebih sihat

Senaman adalah penting untuk merawat diabetes jenis 1 ini. Tetapi ia tidak semudah seperti keluar dari rumah dan terus berlari. Anda perlu mengimbangi dos insulin dan makanan yang anda makan bersesuaian dengan aktiviti yang ingin dilakukan, walaupun sekadar tugas mudah di dalam rumah atau sekitar halaman rumah.

Semak kadar gula dalam darah sebelum, semasa dan selepas menjalankan sebarang aktiviti untuk mengenal pasti bagaimana ia memberi kesan kepada anda.

Anda juga perlu memahami bagaimana makanan boleh menjejaskan gula dalam darah anda. Apabila anda mengetahui tentang peranan karbohidrat, lemak dan protein, anda pasti dapat membina satu pelan pemakanan sihat yang membantu mengekalkan paras gula anda di tahap yang sepatutnya.


Ada Banyak Jenis Krim Malam, Mana Satu Yang Sesuai Dengan Kulit Muka Anda?

Sekiranya anda sangat
mementingkan rutin penjagaan kulit muka
, maka sila gandakan usaha untuk mendapatkan krim malam terbaik buat wajah anda. Tentunya perkara ini bukan mudah, ya!

Kenapa? Ini kerana kulit individu ada banyak jenis yang berbeza dan sudah pasti memerlukan cara atau langkah penjagaan yang tidak sama bagi setiap individu.

Ingin tahu apa krim malam yang ideal buat diri anda? Jom terus baca artikel ini dengan lebih lanjut!

Untuk mendapatkan lebih banyak info tentang Kesihatan Kulit, sila dapatkannya
di sini.

Apa yang dimaksudkan dengan krim malam?

Selain pencuci, pelembap,
toner,
 serum
 dan banyak lagi produk kulit
, ada satu lagi produk yang tidak boleh anda lupakan dalam rutin penjagaan kulit muka iaitu krim malam.

Untuk pengetahuan anda semua, krim malam atau
night cream
 adalah produk yang hanya perlu untuk dipakai pada waktu malam setiap kali sebelum anda masuk tidur.

Secara umumnya,
night cream
 terbaik berfungsi dalam rutin penjagaan kulit dengan cara berikut:

Melembapkan kulit

Melembutkan kulit

Menganjalkan kulit

Mencerahkan kulit

Mengurangkan kedut dan kerut

Meratakan tona warna kulit

Mengelakkan jerawat pada kulit

Melambatkan proses penuaan

Mencegah kerosakan kulit

Namun, tidak ramai yang tahu atau peduli akan manfaat krim malam terbaik seperti di atas tadi. Jadi, masih belum terlambat lagi untuk anda ubah persepsi terhadap produk ini.

Kenal pasti jenis kulit anda terlebih dahulu!

Jika anda sudah sedar dan mahu mula menggunakan
night cream
, tunggu dulu ya! Anda perlu kenal pasti mana satu krim malam yang ideal buat jenis kulit anda.

Cara untuk kenal pasti jenis kulit adalah dengan
cuci muka pada waktu malam
 setiap kali sebelum masuk tidur dan lihat bagaimana reaksi atau kesan pada kulit keesokan harinya.

“Jika ia terasa agak ketat, maka jenis kulit anda itu adalah kering. Jika ia terlihat ada sinar, maka jenis kulit anda itu adalah lembap. Manakala jika kulit anda ada gabungan daripada kedua-duanya,
maka jenis kulit anda itu adalah kombinasi
,” jelas Pakar Kulit, Dr Anna Guanche.

Selepas anda dapat kenal pasti jenis kulit melalui pemeriksaan secara sendiri atau dengan doktor, maka baru anda boleh memilih, membeli dan menggunakan
night cream
 terbaik!

Krim malam terbaik untuk jenis kulit anda!

Kami mungkin tidak akan menyenaraikan jenama produk untuk krim malam terbaik buat anda. Pun begitu, kami akan menyediakan
kriteria yang perlu ada dalam produk
.

Bergantung kepada jenis kulit, krim malam buat anda itu perlu ada kriteria yang berikut:

Krim untuk kulit yang normal

Sekiranya anda tidak ada sebarang masalah kulit, maka krim yang sesuai buat anda tidak khusus. Ia mungkin hanya perlu ada asid hyaluronik, seramida dan bahan asas lain bagi
 mengekalkan pertahanan dan perlindungan kulit anda
.

Krim malam untuk kulit kering

Jika anda ada masalah kulit kering
, maka jenis
night cream
 yang ideal buat anda perlu terkandung asid hyaluronik, asid laktik, gliserin dan lain-lain untuk melembapkan kulit.

Krim malam untuk kulit lembap

Jika anda ada masalah kulit lembap
, maka jenis
 night cream
 yang ideal buat anda perlu terkandung asid salisilik, asid azelaik, retinol dan lain-lain untuk mengeringkan kulit.

Krim malam terbaik untuk jeragat dan jerawat

Khas
buat anda yang ada masalah
breakout
, wujud juga krim malam terbaik untuk jeragat dan jerawat. Ia banyak terkandung bahan herba dan flora seperti lavender, pudina, teh bunga dan pelbagai lagi ramuan bagus untuk kulit.

Krim untuk kulit yang sensitif

Sekiranya
anda ada masalah kulit sensitif
, pastikan anda guna krim malam yang bebas bahan pengawet, pewangi dan lain-lain pencetus reaksi alergi. Antara ramuan yang bagus adalah gliserin, squalane, niasinamida dan mentega shea.

Krim malam antikedut dan kerut

Jika anda tidak mahu
masalah kedut dan kerut makin teruk lagi ketara
, pastikan anda guna
night cream
yang tinggi seramida, squalane serta pelbagai lagi bahan organik lain.

Krim malam dengan sifat organik

Kalau anda tidak mahu
kulit muka anda terdedah atau tercemar
 dengan bahan-bahan berbahaya, maka anda juga boleh menggunakan krim malam yang organik. Contohnya, turut wujud
night cream
yang hanya berasaskan madu lebah, pilihan ini memang bagus buat anda.


Jangan Korek Telinga Guna Putik Kapas Lagi! Ini Cara Bersihkan Telinga Yang PATUT Anda Ikut

Kita pasti biasa mengorek tahi telinga dengan menggunakan putik kapas bukan? Tapi, cara korek telinga ini sebenarnya boleh menutup lubang telinga anda.
Apakah cara penjagaan telinga yang patut anda lakukan?

Pengumpulan tahi telinga dalam lubang telinga

Lubang telinga anda menghasilkan minyak berlilin yang disebut
cerumen
, yang lebih dikenali umum sebagai tahi telinga. Apakah terdapat sebarang fungsi kewujudan tahi telinga ini?

Ya,
bahan berlilin pada deria pendengaran anda ini berfungsi melindungi telinga daripada sebarang bendasing seperti habuk, bahan asing dan juga mikroorganisma.

Selain itu, ia juga bertindak melindungi kulit dalam lubang telinga daripada mengalami sebarang keradangan yang disebabkan oleh air.

Pada kebiasaannya, tahi telinga yang terhasil secara berlebihan ini tidak perlu dibuang kerana ia akan terkeluar daripada telinga anda dengan sendirinya secara semula jadi.

Akan tetapi, ada waktunya bahan berlilin ini terhasil secara berlebihan dan berkumpul dalam lubang telinga.

Tahi telinga tersebut akan perlahan-lahan menjadi sedikit keras lalu menghalang laluan lubang telinga.

Apatah lagi jika anda kerap menggunakan putik kapas dengan tujuan untuk membersihkan telinga. Bahan berlilin tersebut akan semakin tertolak ke dalam lubang telinga lalu menyebabkan sekatan.

Apakah kesannya?
Pendengaran anda akan mula terjejas disebabkan oleh hal ini.

Punca-punca pengumpulan tahi telinga

Sesetengah tubuh badan individu lebih cenderung untuk menghasilkan banyak bahan berlilin dalam telinga mereka berbanding individu lain.

Namun,
tahi telinga yang banyak bukanlah menyebabkan penyumbatan telinga secara automatik
. Sebenarnya, apa yang anda sering lakukan kepada telinga anda itulah menjadi punca utama telinga tersumbat.

Anda kerap menggunakan putik kapas, pengorek telinga besi atau sebarang objek lain yang sebenarnya menyebabkan tahi telinga semakin terperosok ke dalam lalu menyumbatkan lubang telinga.

Oleh sebab itu, korek telinga dengan cara ini tidak digalakkan.

Selain itu, tahi telinga juga mudah tersumbat
jika anda kerap menggunakan fon telinga kerana lekapan fon telinga menolak tahi telinga ke dalam dan menghalangnya daripada keluar.

Simptom-simptom jika terdapat pengumpulan tahi telinga dalam telinga anda

Perkara pertama yang anda perlu tahu ialah, warna bahan berlilin ini tidak semestinya melambangkan sebarang penyumbatan dalam telinga.

Warna yang lebih gelap tidak bermakna bahawa telinga anda tersumbat.

Kedua, terdapat tanda-tanda yang mungkin menunjukkan bahawa telinga anda sedang tersumbat. Antaranya ialah:

Kehilangan deria pendengaran secara tiba-tiba yang bersifat sementara

Tinitus, atau berlakunya deringan dalam telinga anda

Rasa telinga seperti sedang tersumbat

Sakit pada bahagian dalam telinga anda

Selain itu,
bahan berlilin yang terkumpul ini juga berisiko untuk menyebabkan jangkitan pada telinga anda.

Oleh itu, terus berjumpa dengan doktor sekiranya anda mengalami tanda-tanda seperti berikut:

Sakit yang teramat sangat pada telinga

Keluarnya cecair daripada telinga anda

Demam

Batuk-batuk

Deria pendengaran terjejas dengan kadar yang panjang

Keluar bau yang tidak normal daripada telinga anda

Pening kepala

Cara korek telinga yang boleh anda lakukan

Peringatan!
Anda disarankan untuk tidak sekali-kali mengorek telinga anda dengan cara anda sendiri.

Ini kerana, kaedah seperti ini amatlah berisiko tinggi untuk merosakkan telinga selain menyebabkan jangkitan dan juga kehilangan deria pendengaran.

Jika perlu, gunakan putik kapas hanya pada bahagian luaran bukaan telinga anda sahaja.

Cara korek telinga 1: Lembutkan tahi telinga

Bagi tujuan melembutkan bahan berlilin ini yang telah keras, anda boleh mendapatkan ubat titis di farmasi untuk tujuan melembutkannya.

Selain itu, anda juga boleh menggunakan beberapa bahan lain seperti:

Minyak mineral

Hidrogen peroksida

Karbamida peroksida

Minyak bayi

Gliserin

Cara korek telinga 2: Pengairan telinga (
ear irrigation
)

Selain korek telinga, cara lain yang boleh digunakan sebagai cara korek telinga yang seterusnya adalah dengan melakukan pengairan telinga. Ini bertujuan untuk menyingkirkan tahi telinga yang telah terkumpul.

Namun, jangan sesekali melakukan kaedah ini jika terdapat sebarang kecederaan dalam lubang telinga atau anda pernah menjalani sebarang prosedur perubatan pada telinga anda.

Ini kerana ia akan merisikokan telinga anda untuk kehilangan deria pendengaran
 dan juga menyebabkan jangkitan.

Ikut langkah yang dinyatakan pada kit pengairan telinga yang didapati di farmasi, atau anda boleh juga mengikuti cara korek telinga ini:

Berdiri atau duduk dengan tegak. Pastikan kedudukan kepala anda berada dalam keadaan yang lurus.

Pegang bahagian luar telinga anda dan tarik perlahan-lahan ke atas.

Dengan menggunakan picagari, pancutkan air yang bersuhu badan ke dalam telinga anda. Jangan gunakan air yang terlalu sejuk atau terlalu suam kerana ia akan menyebabkan anda pening kepala.

Tundukkan kepala anda dan biarkan air tersebut mengalir keluar.

Kesimpulan

Jika sebelum ini anda kerap menggunakan cara korek telinga menggunakan putik kapas, bolehlah perlahan-lahan meninggalkan rutin tersebut. Penjagaan telinga dengan cara ini merupakan sesuatu yang salah dan perlu dielakkan.

Ini untuk mengelakkan sebarang kerosakan pada telinga atau berlakunya penyumbatan tahi telinga dalam telinga anda.


Mati Pucuk, Ini Komplikasi Diabetes Melitus Yang Setiap Lelaki Ingin Elakkan!

Umum mengetahui bahawa memang ada banyak komplikasi diabetes melitus buat kaum lelaki seperti masalah kardiovaskular, kegagalan dan kerosakan organ serta obesiti.

Pun begitu, agak kurang pencerahan di mana keadaan kesihatan ini juga mungkin boleh meragut kelakian dengan cara membawa kepada kondisi
mati pucuk
.

Persoalannya, benarkah mati pucuk itu adalah salah satu komplikasi penyakit diabetes? Jom teruskan membaca artikel ini untuk tahu dengan lebih mendalam lagi!

Komplikasi diabetes melitus – mati pucuk?

Buat anda yang mungkin belum tahu, mati pucuk atau disfungsi ereksi zakar adalah kondisi di mana alat sulit lelaki tidak mampu untuk mengalami ketegangan.

Akibatnya, lelaki mungkin tidak mampu untuk mendapatkan serta mengekalkan ereksi zakar yang cukup bagi membolehkan mereka melakukan hubungan seks.

Terdapat banyak faktor risiko yang mungkin boleh jadi dalang kondisi ini seperti kecederaan atau kerosakan pada sistem saraf serta salur darah dan sebagainya.

Pun begitu, tidak ramai yang tahu bahawa
 ia juga mungkin adalah disebabkan oleh faktor risiko akibat kondisi kesihatan lain
 seperti komplikasi diabetes melitus.

Jika anda masih kurang percaya, mari kita lihat apa pula pendapat pakar dan kajian tentangnya.

Kajian tentang perkaitan di antara kedua-duanya

Menurut
Boston University School of Public Health
 melalui kajian mereka tentang mati pucuk dan kencing manis, kedua-duanya ini mungkin ada kaitan yang kuat.

Dilaporkan bahawa separuh daripada lelaki yang didiagnosis diabetes
berisiko tinggi untuk alami disfungsi ereksi zakar
 dalam tempoh 5 hingga 10 tahun akan datang.

Risiko ini juga dipercayai akan jadi lebih tinggi jika mereka turut ada masalah kardiovaskular terutamanya pada organ jantung yang hanya akan buat ia tambah teruk.

Pun begitu, kajian lebih baru pada tahun 2014, menunjukkan bahawa lelaki dengan kencing manis masih boleh elak mati pucuk jika mengamalkan gaya hidup sihat.

Dalam erti kata lebih mudah, memang benar bahawa kencing manis dan mati pucuk itu berkaitan.

Sebab komplikasi diabetes melitus dan mati pucuk berkaitan

Untuk pengetahuan anda semua, komplikasi diabetes mungkin boleh jadi punca mati pucuk kerana ia akan menjejaskan salur darah dan sistem saraf pada zakar.

Apabila lelaki terangsang secara seksual, sejenis bahan kimia bernama nitrik oksida akan dilepaskan ke dalam salur darah dan sistem saraf di sekitar alat sulit.

Bahan kimia ini kemudiannya akan memberi isyarat dari otak kepada arteri dan otot pada zakar untuk berehat lantas membolehkan darah mengalir ke dalam zakar.

Berbeza pula bagi lelaki dengan diabetes
, paras gula dalam darah yang terlalu tinggi mungkin akan menjejaskan nitrik oksida sehingga ia kurang dapat dihasilkan.

Kesannya, lelaki mungkin akan mengalami mati pucuk angkara komplikasi diabetes ini.

Apa yang pesakit diabetes boleh buat untuk rawat?

Sekiranya anda adalah salah seorang lelaki yang ada kedua-dua kondisi kencing manis dan mati pucuk, jangan risau kerana ia masih boleh dikawal dan dirawat.

#1. Kawal paras gula dalam darah anda

Diet yang mesra diabetes
 akan membantu anda mengawal paras gula dalam darah dengan lebih baik sekali gus mengurangkan risiko pada salur darah dan sistem saraf.

Diet yang tepat juga mampu untuk meningkatkan tahap tenaga dan mood anda, di mana kedua-duanya boleh membantu mengurangkan risiko disfungsi ereksi zakar.

#2. Kurangkan menghisap rokok

Tabiat buruk ini hanya akan menyempitkan salur darah, merosakkan sistem saraf, menurunkan kadar nitrik oksida dalam darah
selain menjejaskan tubuh badan
.

#3. Hentikan mengambil alkohol

Minum lebih daripada
 dua minuman keras dalam masa satu hari
 boleh menjejaskan salur darah dan sistem saraf sekali gus menyumbang kepada masalah mati pucuk.

Elak komplikasi diabetes melitus #4. Cukup tidur

Keletihan sering kali dipersalahkan untuk disfungsi seksual
, jadi pastikan anda mendapat tidur yang cukup setiap malam bagi mengurangkan risiko mati pucuk.

#5. Komplikasi diabetes melitus boleh dielakkan jika kawal stres

Tekanan boleh mengganggu rangsangan seksual
 dan keupayaan lelaki untuk mendapatkan serta mengekalkan ereksi zakar. Jadi, ini wajar dielak dan dicegah segera.

#6. Banyakkan aktiviti fizikal

Melakukan senaman secara rutin bukan sahaja dapat
membantu mengawal kadar gula dalam darah
 tetapi juga meningkatkan peredaran darah, menurunkan tahap tekanan dan meningkatkan tahap tenaga anda.

Konklusinya, mati pucuk memang benar adalah salah satu komplikasi penyakit diabetes yang perlu anda kawal dan rawat sebelum ia menjadi lebih teruk atau melarat.


Bayi Baru Lahir Maut Kerana Jangkitan Group B Streptococcus, Ibu Ambil Tahu Tanda BAHAYA Ini!

Baru-baru ini, terbaca perkongsian seorang rakan di media sosial tentang kisah seorang ibu yang baru melahirkan anak tetapi terpaksa redha dengan pemergian anaknya itu kerana akibat terkena jangkitan kuman – Group B Streptococcus (Strep) pada pintu rahim. Jadi, artikel ini akan membantu anda untuk mengenali dan memahami tentang kuman ini.

Apa itu Group B Streptococcus?

Group B Streptococcus (Strep) atau lebih dikenali dengan singkatan GBS adalah bakteria biasa yang berada dalam usus atau saluran kemaluan dan ia tidak mendatangkan bahaya kepada individu dewasa. Namun, malangnya, bagi bayi yang baru lagi, GBS boleh menyebabkan penyakit serius yang dikenali sebagai penyakit GBS.

Apakah puncanya?

Bakteria GBS hidup dalam usus dan saluran kemaluan, termasuk faraj. Lebih kurang 1 daripada 4 individu wanita hamil akan mempunyai bakteria ini. Ia adalah normal untuk mempunyai bakteria ini di dalam badan.

Bakteria ini tidak disebarkan secara seksual, dan tidak merebak melalui makanan ataupun air. Bakteria ini mungkin berada dalam badan anda untuk tempoh masa yang singkat, ia mungkin datang dan pergi atau anda mungkin akan sentiasa mempunyai bakteria ini.

Kebiasaannya, anda tidak akan mengetahui bahawa anda mempunyai GBS kerana bakteria ini tidak mendatangkan sebarang simptom atau kesakitan. Dalam sesetengah kes, bakteria ini boleh menyebabkan jangkitan pada saluran kencing dan pundi kencing.

Jangkitan bakteria ini boleh berada pada bayi semasa proses kelahiran jika bayi terdedah kepadanya atau mungkin tertelan cecair yang mengandungi GBS. Bayi yang mendapat jangkitan ini boleh mengalami beberapa komplikasi seperti jangkitan paru-paru, meningitis, atau jangkitan darah yang dipanggil sepsis.

Sememangnya GBS tidak mendatangkan bahaya kepada individu dewasa tetapi bagi sesetengah individu dewasa yang lebih berusia dan mempunyai masalah kesihatan yang kronik, ia mungkin mengakibatkan jangkitan yang lebih serius berpunca dari GBS.

Simptom Group B Streptococcus

Bayi

Kebanyakan bayi yang dilahirkan oleh wanita yang mempunyai GBS adalah sihat, tetapi terdapat beberapa kes bayi yang terkena jangkitan GBS ketika proses kelahiran mendapat sakit yang kritikal.

Untuk bayi, penyakit yang disebabkan GBS boleh hadir dalam dua bentuk: jangkitan awal atau jangkitan lambat.

Jangkitan awal –
bayi yang mendapat jangkitan awal ini akan menjadi sakit dalam tempoh seminggu selepas lahir. Antara simptom yang mungkin berlaku adalah:

Demam

Kesukaran untuk menyusu

Kelesuan

Jangkitan lambat
 – penyakit ini boleh berkembang dalam masa seminggu hingga beberapa bulan selepas kelahiran, biasanya dalam bulan-bulan pertama selepas kelahiran. Antara simptom yang mungkin berlaku:

Kesukaran bernafas

Demam

Kesukaran untuk menyusu

Kelesuan

Kerengsaan

Bayi yang mempunyai bakteria GBS boleh mengalami komplikasi serius, untuk tempoh jangka panjang, jangkitan ini boleh mengancam nyawa seperti:

Pneumonia – jangkitan paru-paru

Meningitis – keradangan dalam lapisan otak dan saraf tunjang

Sepsis
 – jangkitan darah

Masalah jangka masa panjang yang boleh timbul adalah seperti:

Hilang pendengaran

Masalah pembelajaran

Celebral palsy
(kerosakan otak)

Sawan

Dewasa

Kebanyakan individu dewasa membawa bakteria GBS ini di dalam badan. Kebiasaannya ia wujud dalam usus, rektum, faraj, pundi kencing mahupun tekak anda. Individu dewasa yang mempunyai GBS, tidak mempunyai sebarang simptom. Namun, dalam sesetengah kes, GBS pada individu dewasa boleh menyebabkan jangkitan pada saluran kencing atau jangkitan yang lebih serius seperti jangkitan darah (
bacteremia
) atau
radang paru-paru
.

Risiko jangkitan?

Walaupun bukan semua bayi yang terdedah kepada GBS akan dijangkiti, namun, masih wujud peratusan kecil untuk bayi mendapat penyakit GBS. Jika anda mempunyai GBS, bayi anda berisiko untuk dijangkiti jika:

Ibu pembawa GBS dalam badan

Bayi dilahirkan secara pramatang (kurang 37 minggu)

Air ketuban pecah 18 jam atau lebih lama dari tempoh itu sebelum bersalin

Ibu mempunyai jangkitan pada tisu plasenta dan cecair amniotik (
chorioamnionitis
)

GBS dikesan berada dalam urin (
bacteriuria)
 ibu ketika hamil, sama ada kehamilan sekarang atau sebelumnya

Suhu badan ibu mencecah lebih 38C ketika bersalin

Ibu pernah melahirkan bayi dengan penyakit GBS

Bagi individu dewasa akan terdedah kepada jangkitan GBS, jika

Mempunyai masalah kesihatan yang menjejaskan sistem imun seperti diabetes, jangkitan HIV, kanser atau penyakit hati

Berusia 65 tahun ke atas dan tinggal di rumah jagaan

Rawatan

Jika bayi anda mempunyai jangkitan ini, rawatan yang akan diberikan adalah antibiotik, yang akan diberikan melalui saluran darah.

Bayi anda juga mungkin memerlukan rawatan untuk merawat simptom GBS, termasuk:

Suntikan cecair melalui saluran darah (IV)

Oksigen

Perubatan lain, bergantung kepada keadaan bayi

Pencegahan

Jangkitan ini boleh dicegah. Jika anda hamil dan ujian menunjukkan anda mempunyai bakteria jenis ini, doktor boleh memberikan anda antibiotik semasa ingin melahirkan agar anda tidak menyebarkan jangkitan kepada bayi, dan jika bayi anda sakit, antibiotik boleh merawat jangkitan.

Penicillin
dan
 ampicillin
 – dua antibiotik yang sering digunakan untuk merawat jangkitan ini. Jika anda ada alahan kepada
penicillin
, doktor boleh memberikan anda ubatan lain. Anda perlu mengambil antibiotik semasa proses melahirkan, bukan sebelum. Jika anda mengambilnya awal semasa kehamilan,bakteria mungkin akan kembali.

Pengambilan antibiotik semasa melahirkan akan mencegah jangkitan awal GBS pada bayi. Tetapi, bayi anda masih berisiko untuk mendapat jangkitan lambat GBS. Jadi, adalah penting untuk anda mengambil perhatian terhadap semua simptom yang mungkin muncul pada bayi anda terutama pada bulan pertama kelahiran mereka.


Penjagaan Bayi Minggu Ke-20

Perkembangan & Pelakuan

Perkembangan bayi anda.

Apabila bayi berbaring, mereka akan mengangkat kepala dan bahu mereka apabila anda mengambil tangan untuk tarik mereka. Pada minggu terakhir bulan yang keempat, bayi anda boleh:

Menolak ke bawah pada kaki apabila dipegang tegak;

Duduk sendiri tanpa sokongan;

Bertindak balas jika anda mengambil mainan dari tangan mereka;

Bergerak ke punca suara.

Sokongan bayi anda.

Jika anda membiarkan bayi berbaring, mereka akan mengembangkan lengan, kaki dan angkat belakangnya. Senaman ini adalah baik untuk menguatkan otot di leher dan membantu mereka membangunkan keupayaan untuk mengawal keperluan untuk duduk.

Untuk persediaan tidur yang baik pada waktu malam untuk bayi anda, anda boleh membiarkan mereka mandi atau bercerita kepada mereka. Anda perlu melakukan tabiat ini dalam susunan tertentu, seperti makan, mandi, membantu mereka memakai baju tidur, membaca dengan kuat, menyanyi atau bermain muzik untuk bayi dan kemudian meletakkan bayi tidur.

Persediaan tidu yang baik mebolehkan anda dan bayi anda ada lebih masa untuk berehat dan membantu anda berdua menjadi lebih rapat. Anda dan pasangan anda boleh bergilir-gilir untuk melakukan rutin ini (ibu memandikan bayi dan bapa bercerita…). Atau anda berdua mempunyai masa untuk berehat yang kerap, cuba ambil tanggungjawab lain untuk meletakkan bayi anda tidur setiap malam.

Kesihatan & Keselamatan

Apa yang patut saya bincangkan dengan doktor?

Setiap doktor mempunyai kaedah yang berbeza untuk memeriksa kesihatan bayi  berdasarkan keadaan tertentu. Ujian keseluruhan fizikal, serta jumlah dan jenis teknik untuk mendiagnosis dan cara untuk melaksanakan prosedur akan berbeza-beza bergantung kepada keadaan setiap kanak-kanak. Doktor atau jururawat akan memeriksa semua atau kebanyakan daripada yang berikut:

Panduan terhadap apa yang harus diperhatikan dalam bulan akan datang yang berkaitan dengan isu-isu seperti makan, tidur, keupayaan pembangunan dan masalah keselamatan untuk bayi.

Tindak balas ini boleh berlaku dengan bayi anda pada vaksinasi ke-2.

Bagaimana anda menjaga bayi anda? Bila anda perlu menghubungi doktor?

Bila anda perlu mula bercerai susu bayi anda.

Apakah yang patut saya tahu?

Berikut adalah beberapa perkara yang perlu tahu:

Sindrom bayi tergoncang/Shaken baby syndrome (SBS)

Sindrom bayi tergoncang (SBS) adalah satu keadaan serius yang menyebabkan kecederaan otak. Ini berlaku apabila seseorang menggoncang bayi dengan teruk, menyebabkan otak bayi bergerak di dalam tengkorak. Bayi sangat mudah terdedah kerana otot leher bayi tidak cukup kuat untuk menyokong kepala. Jika keadaan ini berterusan, ia boleh menyebabkan kecederaan serius, buta, kerosakan mata, bayi terbantut, sawan, lumpuh, kerosakan otak kekal atau juga membawa kepada kematian.

Sindrom bayi tergoncang mungkin berlaku apabila anda bermain secara agresif dengan bayi. Aktiviti-aktiviti biasa seperti memukul, menampar dan menggeletek yang mana ibu bapa biasanya gunakan untuk berinteraksi dengan kanak-kanak atau di dalam kereta untuk berjalan bukan punca sindrom ini.

Bayi yang digoncang mungkin kelihatan seperti bersifat sakit perut/kekembungan atau terlalu mengantuk, muntah atau bermasalah untuk makan, kesukaran bernafas atau menjadi cepat marah dan cerewet. Jika anda mengesyaki anak anda telah  menghidap sindrom bayi tergoncang, hubungi doktor anak anda atau bawa mereka ke bilik kecemasan dengan segera. Keadaan bayi mungkin menjadi lebih teruk dan mereka akan mengalami kerosakan kekal otak jika tidak dirawat dengan segera. Anda perlu berbincang dengan doktor supaya mereka boleh mendiagnosis dan merawat bayi dengan cara yang terbaik.

Najis bayi berwarna hitam

Jika najis bayi berwarna hitam, ia mungkin terlalu banyak zat besi dalam darah bayi. Sebahagian kanak-kanak, apabila bakteria memasuki saluran gastrousus, badan boleh melepaskan mereka dengan menghasilkan najis, yang menjadikan najis berwarna perang gelap, hijau atau hitam. Ini bukan satu keadaan yang serius, beberapa kajian menunjukkan bahawa sejumlah kecil iron dalam najis tidak boleh membuat bayi anda sukar untuk mencerna atau tidak selesa. Walau bagaimanapun, menambah besi untuk bayi tidak digalakkan kerana kebanyakan bayi mendapat cukup zat besi daripada susu ibu, formula bayi dan bijirin. Jika anak anda mempunyai najis berwarna hitam tanpa apa-apa makanan tambahan iron, sila membawa mereka ke doktor dengan segera.

Kerisauan Saya

Apa yang saya risaukan?

Berikut adalah beberapa perkara yang mungkin anda risaukan:

Bagaimana untuk menggalakkan kesihatan fizikal dan mental anak anda

Ramai ibu bapa menumpukan perkembangan intelek dan itu jika pertumbuhan bayi secara fizikal. Anda tidak boleh melupakan kepentingan kesihatan fizikal. Cuba menghabiskan masa dengan anak anda dalam aktiviti fizikal. Pada peringkat ini, anda hanya boleh membantu bayi anda duduk atau berdiri apabila mereka bersedia, perlahan-lahan mengangkat dia pada tangan pertama, biarkan bayi “menunggang” dengan membengkokkan lutut mereka pada siku mereka dengan cara yang berirama, atau mengangkat bayi anda dengan memegang tangan mereka tinggi di pinggang bayi supaya ia boleh bengkok tangan dan kaki.

Cipta keseronokan untuk badan bayi

Sila cipta keseronokan apabila anda biarkan bayi berlatih. Bercakap atau menyanyi dengan kuat dan terangkan dengan kanak-kanak apa yang anda lakukan, mereka akan menyedari keseronokan aktiviti fizikal.

Tidak menyekat bayi anda

Bayi sentiasa duduk di kereta bayi atau kerusi kereta untuk kanak-kanak, mereka tiada peluang untuk meneroka aktiviti fizikal, yang boleh membuat mereka menjadi kanak-kanak tenang dan serius. Berapa pun umur, bayi anda perlu aktif. Dengan kedudukan terlentang, bayi berusia 3-4 bulan akan dapat membalik. Apabila diletakkan dalam kedudukan meniarap, bayi akan merangkak sekitar dan meneroka segala-galanya dengan tangan dan mulut mereka, anda boleh menolak pinggul ke udara, mengangkat kepala dan bahu mereka. Semua aktiviti ini adalah untuk tangan dan kaki bayi anda terlatih secara semula jadi, anda perlu ingat bahawa ia hanya boleh dilakukan dengan ruang yang besar yang tidak dikekang.

Jangan terlalu serius

Bayi perlu mendapatkan latihan fizikal dengan cara yang semulajadi dengan latihan yang sesuai. Pelbagai aktiviti boleh menyeronokkan bagi anda dan bayi, dan membantu mereka berinteraksi dengan kanak-kanak lain. Jika anda memilih untuk membenarkan mereka mengambil bahagian kelas pendidikan fizikal, pertimbangkan beberapa perkara berikut.

Guru telah dilatih atau tidak? Adakah senaman selamat? Anda juga perlu bertanya kepada doktor sebelum pendaftaran. Perhatikan sebaik-baiknya. Mana-mana latihan dengan pergerakan bergoncang akan menjadi sangat berbahaya. Berhati-hati dengan kelas yang boleh mewujudkan tekanan untuk kanak-kanak dan bukannya mewujudkan lebih menyeronokkan.

Adakah bayi anda gembira? Jika mereka tidak tersenyum atau ketawa dengan kuat apabila anda bersenam, bayi anda kelihatan seolah-olah tidak terlalu berminat. Berhati-hati terutamanya jika kanak-kanak seolah-olah keliru atau takut apabila mereka terpaksa melakukan perkara-perkara membuatkan mereka rasa tidak selesa.

Terdapat banyak peralatan yang sesuai untuk umur bayi supaya mereka boleh bermain bersama atau tidak? Sebagai contoh, pada zaman ini, peralatan yang sesuai harus terang berwarna, jatuh di permaidani, bola, mainan untuk digoncangkan.

Mereka boleh diberikan peluang untuk bermain secara bebas atau tidak? Kebanyakan kelas bayi harus membiarkan kanak-kanak menemui dirinya sendiri dan bukannya membahagikan kanak-kanak ke dalam kumpulan.

Tumpuan kelas kepada muzik atau tidak? Kanak-kanak sering seperti muzik dan seperti aktiviti berirama, seperti goyang dan nyanyian atau gabungan kedua-duanya dan semasa latihan.

Biarkan bayi membuat keputusan

Memaksa bayi melakukan senaman, atau melakukan apa-apa yang dia belum bersedia atau tidak minat mendorong kepada hasil yang negatif. Biarkan bayi berlatih apabila anda sedar bayi anda boleh mula dan berhenti bila mereka tidak selesa. Ini menunjukkan mereka tidak mahu meneruskannya lagi.

Pastikan bayi bertenaga

Nutrisi yang baik memainkan peranan penting untuk perkembangan fizikal kanak-kanak sama seperti melakukan senaman. Anda perlu sentiasa menyediakan nutrisi penuh dan mineral untuk mengekalkan tenaga yang mencukupi.

Menjadi contoh yang baik

Menjadi contoh yang baik untuk bayi anda. Apabila anda menjadi cermin untuk bayi, anda berdua boleh menjadi sihat. Jika mereka melihat anda berjalan ke pasar daripada memandu, melakukan eurythmics sebelum TV dan bukannya mengunyah kentang goreng, berenang di kolam renang dan bukannya hanya duduk berjemur di tebing, mereka akan mempunyai kesan yang baik dengan latihan.


5 Sebab Mengapa Kurang Tidur Boleh Menjejaskan Kesihatan Emosi Anda

Masalah kurang tidur menjadi semakin bertambah pada dunia hari ini, khususnya di Malaysia. Dengan tekanan hidup, ramai memilih untuk bekerja lebih masa bagi menampung diri dan keluarga. Realiti yang menyedihkan ini jika tidak diuruskan, akan membawa kepada banyak masalah lain.

Antara kesan kurang tidur adalah ia boleh menjejaskan kesihatan emosi. Bagaimana ia berlaku? Teruskan membaca sehingga penghujung artikel.

1. Anda mudah lupa

Sekali atau dua kali terlupa tidak mengapa. Namun, apabila ia selalu sangat berlaku, anda akan lebih tertekan. Sudah la penat, kunci kereta pula tak jumpa. Hal-hal seperti ini nampak kecil tapi jika berlarutan boleh menyebabkan stres yang berpanjangan.

2. Kadar stres anda meningkat

Setiap orang pasti menghadapi keadaan stres dalam hidupnya. Ia adalah perkara normal dan penting untuk manusia meneruskan kelangsungan hidupnya. Jika tidak tekanan, manusia tidak akan berusaha.

Namun, kadar stres yang sihat ada hadnya. Jika terlebih, ia akan mendatangkan mudarat, bukannya manfaat. Untuk mengawal stres, tubuh anda memerlukan tenaga. Kurang tidur akan membuatkan tubuh anda gagal mendapatkan tenaga yang cukup untuk mengawal stres terbabit.

3. Mudah marah

Jika rakan anda mengatakan anda kini cepat marah, mungkin ia disebabkan oleh kurang waktu tidur. Dr George Krucik, seorang doktor keluarga, mengatakan bahawa kurang tidur akan menggangu emosi dan membuatkan anda menjadi lebih panas baran.

4. Masalah yang ada menjadi lebih parah

Jika anda sedia ada mengalami keadaan kesihatan mental seperti kebimbangan, kemurungan atau bipolar, tidur yang tidak mencukupi mungkin akan membuatkan keadaan tersebut menjadi lebih parah. Ini dibuktikan oleh beberapa kajian yang menunjukkan hubungan antara tidur dan kesihatan mental.

5. Kehidupan sosial anda terjejas

Tidak kira siapa pun anda, kehidupan sosial yang stabil tentunya penting dalam mengekalkan kesihatan emosi. Kurang tidur menjadikan seseorang kurang optimis dan gagal bersosial dengan baik.

Hello Health Group
 tidak menyediakan nasihat perubatan, diagnosis atau rawatan.


Palsi Bell

Definisi

Apa itu Palsi Bell?

Bell’s palsy merupakan penyakit yang menyebabkan

kelemahan sementara atau kelumpuhan pada otot di muka.  Perkara ini juga boleh berlaku apabila saraf yang mengawal otot muka mengalami keradangan, bengkak atau ditekan. Kondisi ini akan menyebabkan satu sisi muka anda kelihatan jatuh atau menjadi kejang. Kesukaran untuk senyum atau menutup mata di kawasan yang terjejas merupakan tanda – tanda biasa yang mungkin anda hadapi. Dalam kebanyakan kes, bell’s palsy adalah bersifat sementara dan simptom – simptomnya akan hilang selepas beberapa minggu.

Apakah kebarangkalian Palsi Bell?

Walaupun penyakit bell’s palsy boleh berlaku pada setiap peringkat umur, tetapi kondisi ini sering berlaku dalam kalangan individu yang berumur 16 dan 60 tahun. Sila berbincang dengan doktor anda untuk mengetahui dengan lebih lanjut.

Simptom-simptom

Apakah simptom-simptom Palsi Bell?

Beberapa tanda – tanda serta gejala biasa bell’s palsy yang berlaku secara tiba – tiba termasuk:

Kelemahan ringan hingga kelumpuhan sepenuhnya  pada satu sisi muka anda bermula dengan pantas – berlaku dalam masa beberapa jam hingga berhari – hari.

Muka akan kelihatan seperti jatuh serta kepayahan untuk menggerakkan otot muka seperti menutup mata atau senyum.

Air liur meleleh.

Sakit pada rahang atau belakang telinga di kawasan yang terjejas.

Kepekaan terhadap bunyi meningkat di kawasan yang terjejas.

Sakit kepala.

Kebolehan untuk merasa akan berkurang.

Perubahan jumlah air mata atau air liur yang anda hasilkan.

Walau bagaimanapun, dalam kes – kes yang jarang berlaku, bell’s palsy boleh menjejaskan saraf di kedua – dua belah muka anda.

Bila saya harus berjumpa doktor?

Diagnosis serta rawatan awal boleh menghalang kondisi ini daripada terjadi dengan lebih teruk dan mencegah situasi kecemasan yang lain, jadi sila berbincang dengan doktor anda secepat mungkin untuk mencegah kondisi serius ini.

Jika anda mengalami mana-mana tanda dan simptom yang disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah punca Palsi Bell?

Telah dibuktikan bahawa bell’s pasly terjadi apabila urat saraf kranial yang ketujuh mengalami bengkak atau ditekan, menyebabkan kelemahan pada wajah atau lumpuh. Walau bagaimanapun, punca sebenar masih tidak diketahui, tetapi ramai golongan pengkaji berpendapat bahawa penyakit ini disebabkan oleh jangkitan virus. Terdapat beberapa virus yang bertanggungjawab terlibat dalam membentuk bell’s palsy termasuk:

Herpes simplex, yang menyebabkan luka sejuk dan herpes genital.

HIV, yang menjejaskan sistem imun badan.

Sarcoidosis, yang menyebabkan keradangan pada organ.

Virus Herpes Zoster, yang menyebabkan cacar air dan kayap.

Virus Epstein-Bar, yang menyebabkan mononukleosis.

Faktor-faktor Risiko

Apakah yang meningkatkan risiko saya kepada Palsi Bell?

Anda mungkin mempunyai risiko yang tinggi untuk mengalami bell’s palsy sekiranya anda mempunyai risiko ini :

Mengandung.

Kencing manis.

Jangkitan paru – paru.

Sejarah keluarga yang mengalami kondisi bell’s palsy.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Palsi Bell didiagnosis?

Jika doktor anda mengesyaki bahawa anda mungkin mengalami keadaan ini, dia akan terlebih dahulu melakukan pemeriksaan fizikal untuk menentukan sejauh mana kelemahan otot muka anda. Doktor juga akan bertanya soalan tentang gejala anda, termasuk ketika gelaja tersebut mula berlaku atau bila gejala tersebut mula diketahui.

Doktor anda juga akan melakukan ujian yang pelbagai untuk mendapatkan diagnosis bell’s palsy. Ujian ini termasuk ujian darah untuk mengenal pasti jangkitan bakteria atau virus. Doktor anda juga akan menggunakan imbasan MRI atau CT untuk meneliti urat saraf  muka anda.

Bagaimana pesakit Palsi Bell dirawat?

Sebenarnya, kebanyakan individu yang mengalami bell’s palsy akan sembuh sepenuhnya – dengan rawatan ataupun tidak. Tiada satu pun rawatan yang tetap untuk merawat bell’s palsy, tetapi doktor anda akan mencadangkan beberapa ubat atau terapi fizikal untuk membantu proses penyembuhan. Pembedahan sangat jarang diperlukan untuk merawat bell’s palsy.

Ubat – ubatan

Ubat – ubatan yang selalu digunakan untuk merawat bell’s palsy adalah:

Kortikosteriod

Ia termasuk prednisolone, merupakan ubat anti keradangan yang sangat kuat. Jika ubat ini boleh mengurangkan bengkak pada saraf muka, maka saraf akan lebih selesa untuk berada kawasan tulang. Kortikosteroid akan menghasilkan kesan yang lagi baik jika dimulakan selang beberapa hari setelah simptom – simptom anda wujud.

Ubat anti virus

Otot yang lumpuh akan mengecut dan menjadi lebih pendek, menyebabkan kontraksi yang kekal. Ahli terapi fizikal akan mengajar anda bagaimana untuk mengurut dan menggerakkan otot muka anda bagi membantu mengelakkan perkara ini daripada berlaku.

Pembedahan

Sebelum ini, pembedahan dekompresi digunakan untuk melegakan tekanan pada saraf wajah dengan membuka laluan pada tulang untuk membolehkan saraf melaluinya. Kini, pembedahan dekompresi tidak lagi disyorkan. Kecederaan saraf muka dan kehilangan pendengaran yang kekal adalah risiko yang mungkin berlaku melalui kaedah pembedahan ini.

Pembedahan plastik mungkin diperlukan untuk merawat masalah urat saraf yang berpanjangan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Palsi Bell?

Tips dibawah boleh membantu anda untuk mencegah bell’s palsy:

Menutup mata yang tidak boleh ditutup

Menggunakan titisan mata pelincir pada waktu siang dan salap pada watu malam akan membantu melembapkan mata. Memakai cermin mata pada waktu siang serta penutup mata pada waktu malam boleh melindungi mata anda daripada tercucuk atau calar.

Mengambil ubat pelega kesakitan di farmasi

Aspirin, ibuprofin (Advil, Motrin IB, dan lain – lain) atau acetaminophen (Tylenol, dan lain – lain)
boleh membantu melegakan kesakitan.

Meletakkan panas yang lembap

Meletakkan kain yang direndam di dalam air panas ke muka anda beberapa kali mampu mengurangkan kesakitan.

Melakukan senaman terapi fizikal

Mengurut dan melakukan senaman pada muka anda berdasarkan nasihat ahli terapi fizikal akan membantu anda untuk melegakan kekejangan otot muka.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Nak Kulit Baby Putih Gebu? Ibu Boleh Amalkan 11 Makanan Ini, Rugi Tak Cuba!

Hamil dan sedang mencari senarai makanan untuk cerahkan kulit bayi, tetapi ada ke? Sudah tentu ada makanan yang dapat membantu menjadikan impian anda satu kenyataan.

Teruskan membaca bagi mengetahui 11 jenis makanan yang boleh diambil
semasa kehamilan
untuk mendapatkan bayi kulit putih tercapai.

Untuk mendapatkan lebih banyak info tentang Kehamilan, sila dapatkannya
di sini.

Minuman & makanan untuk cerahkan kulit bayi

Antara kegusaran sering dialami setiap
ibu mengandung
 adalah mengenai keadaan kulit si kecil yang bakal dilahirkan.

Sememangnya
warna kulit
 bayi tidak dapat ditentukan sebelum lahir, namun terdapat beberapa jenis makanan yang dapat membantu menjadikan kulit bay
i
dalam kandungan lebih cantik dan gebu.

Kelapa bantu bayi kulit putih

Air kelapa mengandungi elektrolit tinggi dengan manfaat sebagai antioksidan semula jadi yang baik bagi wanita sedang hamil. Ia juga dapat membantu badan untuk kekal terhidrat selain membantu
menjernihkan air ketuban
.

Disebabkan itu, air kelapa dipercayai dapat membuat kulit si comel dalam kandungan menjadi putih gebu.

Susu kunyit

Kunyit memang terkenal
 di dalam dunia kecantikan. Rempah ini diyakini dapat membersihkan darah sehingga boleh memutihkan kulit dan membuatnya lebih cerah.

Minum susu hangat dicampur 5-6 potongan kunyit hidup ini satu gelas sehari sebelum tidur turut berfungsi sebagai
susu untuk cerahkan kulit bayi
. Untuk menjadikan rasanya lebih enak, anda boleh menambah gula di dalamnya.

Avokado, salah satu makanan untuk cerahkan kulit bayi

Avokado adalah buah yang kaya dengan
vitamin C
 dan E – kedua-duanya terkenal dengan sifat antioksidannya.

Vitamin C juga membantu dalam mengurangkan keradangan dan penting untuk penghasilan kolagen badan. Penghasilan kolagen ini seterusnya dapat mencerahkan tona kulit bayi.

Tomato

Lycopene
, antioksidan kuat yang terdapat dalam tomato, khususnya bahagian kulit. Kajian mendapati likopena dapat membantu melindungi kulit daripada
sinaran UV
 yang berbahaya apabila terdedah kepada matahari.

Tomato juga dianggap sebagai
makanan yang mencerahkan kulit bayi dalam kandungan
.

Makanan untuk cerahkan kulit bayi #Ikan berlemak

Ikan berlemak seperti tuna, salmon dan sardin kaya dengan
asid lemak omega-3
. Ia penting dalam membantu membaiki membran sel dan seterusnya memastikan keanjalan kulit bayi anda.

Baca juga:

Ceri dan beri

Buah ceri dan beri seperti beri biru, strawberi, raspberi dan beri hitam adalah antara buah dengan sumber antioksidan tertinggi.

Dianggap sebagai makanan untuk cerahkan kulit bayi, kandungan antioksidan dalam buah ini berfungsi
mencegah penuaan
 pram
atang dengan mengurangkan kerosakan yang disebabkan radikal bebas.

Jus anggur

Jus anggur sangat bermanfaat untuk wanita hamil kerana ia membantu dalam perkembangan kulit yang cerah dan berseri untuk bayi.

Ia kaya dengan
asid folik
 yang membantu dalam perkembangan tiub saraf bayi. Asid folik sangat penting untuk wanita hamil kerana ia membantu dalam mencegah kecacatan kelahiran seperti
spina bifida.

Badam

Badam adalah sumber vitamin E yang baik dalam mengekalkan kulit sihat dan bercahaya. Ia juga membantu untuk mendapatkan bayi kulit putih.

Anda boleh mengambil segenggam badam setiap hari sebagai
snek sihat
 atau dimasukkan ke dalam bijirin sarapan mahupun oat.

Makanan tenusu

Selain susu, produk tenusu lain yang boleh dimasukkan ke dalam diet adalah seperti yogurt, keju dan dadih.

Produk tenusu
 adalah sumber kalsium yang baik dan penting untuk perkembangan tulang dan gigi bayi. Ia juga sumber protein yang baik untuk membantu membina otot bayi.

Selain itu, makanan tenusu juga membantu mencerahkan warna kulit bayi, ini secara tidak langsung menjadikan ia pilihan
makanan untuk anak cantik
dan putih gebu.

Ubi keledek, antara makanan untuk cerahkan kulit bayi

Ubi
 keledek
 adalah sumber karotenoid yang sangat baik dan penting untuk perkembangan warna kulit bayi.

Amat disarankan untuk memakan sekurang-kurangnya dua hidangan keledek setiap hari semasa mengandung.

Jika doktor menasihatkan anda untuk mengambil suplemen asid folik, anda juga boleh mendapatkannya secara semula jadi daripada ubi keledek.

Secara umumnya,
ubi keledek
 adalah baik untuk kesihatan bayi dan dapat membantu mencerahkan kulit mereka.

Telur

Telur adalah sumber nutrien sangat penting untuk perkembangan bayi. Ia mengandungi protein, kolin, vitamin D dan E, asid lemak omega-3 dan antioksidan yang baik. Semua nutrien tersebut amat penting untuk tumbesaran dan perkembangan bayi.

Anda boleh mengambil telur dalam apa jua bentuk hidangan seperti rebus,
scrambled
, telur dadar dan sebagainya.

Wanita hamil yang mengamalkan
pengambilan telur
 juga dapat membantu meningkatkan seri kulit si kecil.

Kesimpulan

Buat ibu hamil, tidak salah untuk mencuba pelbagai cara dan petua untuk mendapatkan bayi kulit putih.

Tetapi pada hakikatnya, anda perlu memastikan sebarang minuman atau makanan untuk cerahkan kulit bayi tidak akan mendatangkan mudarat sama ada kepada diri atau
bayi dalam kandungan
.

Jika terdapat sebarang keraguan atau pertanyaan, berundinglah dengan doktor untuk mendapatkan lebih kepastian.